text:
Aleke Mawɔ Agbe Gbɔdɔnyawo Le Suku?
Sɔhɛwo Biana Be . . .
Aleke Mawɔ Agbe Gbɔdɔnyawo Le Suku?
“Sukuviwo ɖoa dze tsoa gbɔdɔnyawo ŋu gbesiagbe. Nyɔnuviwo kura gɔ̃ hã va nɔa ahiã dim ŋutsuviwo, eye wodɔa wo nɔewo gbɔ le sukua me kura gɔ̃ hã.”—Eileen si xɔ fe 16.
“Le míafe suku la, ŋutsuviwo dɔa ŋutsuviwo gbɔ, eye nyɔnuviwo hã dɔa nyɔnuviwo gbɔ le sukuvi bubuwo ŋku me, evɔ mekpea ŋu na wo hã o.”—Michael si xɔ fe 15. *
ÐE WÒ sukuxɔmehatiwo ɖoa dze tsoa gbɔdɔnyawo ŋu gbesiagbea? Ðe wo dometɔ aɖewo nɔa agbegbegblẽ kura gɔ̃ hã? Ne nenemae la, ekema àse le ɖokuiwò me abe alesi nyɔnuvi fewuivi aɖe se le eɖokui me ene, be suku nɔnɔ le ko abe “dɔ wɔwɔ le gbɔdɔdɔ ŋuti sinimawo wɔfe” ene. Nya lae nye be mɔnukpɔkpɔ geɖe ʋuna ɖi na sɔhɛwo edziedzi be woaɖo dze tso gbɔdɔnyawo ŋu alo akpɔ gome le eme kura gɔ̃ hã.
Ðewohĩ àse wò sukuxɔmehatiwo nagblɔ be yewodɔ kple amesiwo menye yewofe ahiãviwo o gɔ̃ hã. Le go aɖewo me la, sukuvi aɖewo dɔna kple amesiwo womedze si nyuie o. Le go bubuwo me la, wodɔna kple amesiwo wodo go zi gbãtɔ, le dze ɖoɖo kpli wo le Internet dzi megbe. Le esiawo katã me la, menye esi wolɔ̃ ameawo tae o. Danielle si xɔ fe 19 gblɔ be: “Nusi ame eve awɔ atsɔ aɖi akɔ na wofe dzodzrowo koe wònye.”
Eyata mewɔ nuku o be gbɔdɔnyawo gbɔgblɔ va bɔ le suku geɖe me, eye ame akpa gãtɔ doa dzidzɔ ɖe eŋu. Nyɔnuvi fe-17-vi aɖe ŋlɔ ɖe wofe suku nyadzɔdzɔgbalẽ me be: “Ne míetrɔ va suku le Dzoɖagbe la, gbɔdɔdɔnuwɔna siwo me sukuviwo kpɔ gome le le kwasiɖanuwuwua ŋu koe wonɔa dze ɖom tsoe le xɔa me, eye xɔlɔ̃wo gblɔa alesi wowɔ nuawo ŋutɔŋutɔe la na wo nɔewo.”
Ne wò ya èle agbagba dzem be yeawɔ Biblia fe dzidzenuwo dzi la, ekema amesiwo foa nu tsoa gbɔdɔnyawo ŋu dome nɔnɔ ana nàse le ɖokuiwò be yetsi akogo. Eye ne mèwɔa ɖeka kpli wo o la, woate ŋu anɔ kowòm. Le mɔ aɖe nu la, ele be nànɔ mɔ kpɔm na esia, elabena Biblia gblɔ be ne amewo mese nusita wò nuwɔnawo to vovo ɖo gɔme o la, woate ŋu ‘agblɔ busunyawo ɖe ŋuwò.’ (Petro I, 4:3, 4) Gake ame aɖeke medina be woanɔ fewu ɖum le ye ŋu o. Eyata aleke nàwɔ agbe gbɔdɔnyawo le suku evɔ wòaganye dada na wò be yegbe wo? Gbã la, ele vevie be nàse nusitae gbɔdɔdɔ fe dzodzro nu sẽ nenema le ame me la gɔme.
Dze Si Ðokuiwò
Ne èle ɖekakpui alo ɖetugbi me ɖom la, ekema tɔtrɔ geɖe vana le wò ŋutilã kple seselelãme gome kabakaba. Ne èle ɣeyiɣi sia me tom la, ekema gbɔdɔdɔ fe dzodzro nu asẽ le mewò. Nyae be menye dzodzro gbegblẽ aɖekee wònye o. Eyata ne miafe sukuvi aɖewo fe nu va le ŋuwò nyom ŋutɔ la, megawɔ na wò be ame gbegblẽe yenye wodzi alo be yemate ŋu anɔ agbe dzadzɛ gbeɖe o. Àte ŋu anɔ agbe dzadzɛ ne wò ŋutɔ èlɔ̃ ko!
Tsɔ kpe ɖe dzɔdzɔmedzodzro si nɔa fewuiviwo me ŋu la, nu bubu aɖe hã li si wòle be nànya. Esi wònye ame aɖeke mede blibo o ta la, nu gbegblẽ wɔwɔ dzroa mí katã. Apostolo Paulo kura gɔ̃ hã lɔ̃ ɖe edzi be: “Mekpɔ se bubu, si le aʋa wɔm kple se, si le nye nyasã me la, le nye ŋutinuwo me, eye wòlém aboyo le nuvɔ̃ fe se, si le nye ŋutinuwo me la me.” Paulo gblɔ be yefe blibomademade na yese le ye ɖokui me be yenye “nublanuitɔ.” (Romatɔwo 7:23, 24) Gake eɖu dzi, eyata wò hã àte ŋui!
Se Nu Gɔme na Wò Sukuxɔmehatiwo
Abe alesi míegblɔe va yi ene la, ɖewohĩ wò sukuxɔmehatiwo anɔ dze ɖom tso gbɔdɔnyawo ŋu ɣesiaɣi alo afo adegbe tso gbɔdɔdɔnuwɔna siwo me wokpɔ gome le ŋu. Ele be nànyae be woate ŋu akpɔ ŋusẽ gbegblẽ ɖe dziwò. (Korintotɔwo I, 15:33) Gake mele be nàbu wò sukuxɔmehatiwo abe wò futɔwo ene o. Nukata?
Didi si le mewò la kee le wò sukuxɔmehatiwo hã me. Nugbegblẽwɔwɔ dzroa woawo hã. Gake esi wò ya nèto vovo na wo ta la, wo dometɔ aɖewo ate ŋu anye “amesiwo lɔ̃a hadzedze wu esi woalɔ̃ Mawu.” Alo wofe fometɔwo nye “amesiwo melɔ̃a ame fe nya o.” (Timoteo II, 3:1-4) Ðewohĩ wò sukuxɔmehati aɖewo dzilawo mehe wo le agbenyuinɔnɔ gome lɔlɔ̃tɔe o.—Efesotɔwo 6:4.
Esi wònye nunya si tso Mawu fe Nya Biblia me le wò ya asiwò evɔ mele wò sukuxɔmehatiwo ya si o ta la, ɖewohĩ womenya afɔku siwo dzodzro ɖesiaɖe dzi wɔwɔ hena vanɛ o. (Romatɔwo 1:26, 27) Ðeko wòle abe alesi wo dzilawo natsɔ ʋu sesẽ aɖe na wo be woatsɔ ayi dɔ aɖe gbe le ʋumɔgã aɖe dzi, evɔ womefia ʋu kuku wo o ene. Ekuku avivi wo nu ɣeyiɣi kpui aɖe ya, gake afɔku le ŋgɔ na wo godoo. Ekema nukae nàwɔ ne wò sukuxɔmehatiwo te dze ɖoɖo tso gbɔdɔnyawo ŋu le gbɔwò, alo wodi be yewoafoe ɖe nuwò wò hã nàkpɔ gome le agbegbegblẽnɔnɔ me?
Tsri Gbegblẽnyawo Gbɔgblɔ
Ne wò sukuxɔmehatiwo te dze ɖoɖo le gbɔdɔnyawo ŋu la, ɖewohĩ adzro wò be yeaɖo to asee alo akpɔ gome le eme, ale be womagakpɔ be yeto vovo o ko. Gake de ŋugble tso alesi woabu nuwɔna mae ŋu kpɔ. Ðe gome kpɔkpɔ kpli wo le dzeɖoɖoa me aɖe amesi nènye alo di be yeanye la afia ŋutɔŋutɔa?
Ekema nukae nàwɔ ne miele dze ɖom tso nane ŋu, eye agbegbegblẽnɔnɔ ŋu nyawo va ge ɖe eme? Ðe wòle be nàtso ko adzo le wo gbɔa? Ẽ, nu ma tututue wòle be nàwɔ! (Efesotɔwo 5:3, 4) Biblia gblɔ be: “Nunyala kpɔa dzɔgbevɔ̃e, eye wòɣlaa eɖokui.” (Lododowo 22:3) Eyata ne èdzo la, mefia amemabumabu o, efia boŋ be nunyalae nènye.
Le nyatefe me la, mele be ŋu nakpe wò be nàdzo ne dzeɖoɖoa va trɔ ɖe agbegbegblẽnɔnɔ ŋu o. Godoo la, dzeɖoɖo fomevi aɖewo anɔ anyi siwo me màdi be yeakpɔ gome le o, evɔ makpe ŋu na wò hã o, vevietɔ ne nusi ŋu wole dze ɖom tsoe la medzɔa dzi na wò o alo mèdi be yeakpɔ gome leeme o. Le kpɔɖeŋu me, tsɔe be wò sukuxɔmehati aɖewo te nu fofo tso adzodada ame aɖe ŋu. Ànɔ afima anɔ wofe ɖoɖowo semaa? Ne ènɔ afima la, woate ŋu abu be wò hã ède wo dzi. Eyata nunya anɔ eme be nàtso adzo. Nusia kee wòle be nàwɔ ne dzeɖoɖoa trɔ ɖe agbegbegblẽnɔnɔ nyawo ŋu. Zi geɖe la, àte ŋu ato mɔ aɖe dzi adzo gake mawɔ na amewo be ènye ɖokuiŋudzela si ta woako wò ɖo o.
Ele eme ya be manya wɔ ɣesiaɣi be nàfo asa na nɔnɔme aɖewo o. Le kpɔɖeŋu me, amesiwo te ɖe ŋuwò le sukuxɔa me adi be yewoana nàkpɔ gome le gbɔdɔnyawo gbɔgblɔ me. Ne edzɔ nenema la, ekema àte ŋu atsɔ moveviɖoɖo agblɔe na wo bubutɔe be woadzudzɔ fu ɖeɖe na ye. Ne ema medze edzi o la, ekema àte ŋu awɔ nusi Brenda wɔ. Egblɔ be: “Megblɔe na nufialaa le wofe manyamanya me be wòaɖɔ li nɔfe nam.”
Ðɔ Ŋu Ðo
Gbeɖeka godoo la, wò sukuxɔmehati aɖewo adi be yewoanya nusitae mèkpɔa gome kpli wo le gbegblẽnyawo gbɔgblɔ me o. Ne wobia nusitae mèkpɔa gome le wo me o la, ɖɔ ŋu ɖo le alesi nàɖo eŋu na woe me. Ele eme baa be wo dometɔ aɖewo abiae kple susu be yewoaɖu fewu le ŋuwò, ke menye be woase wò nukpɔsusua gɔme o. Gake ne ewɔ na wò be susu nyui ye le amea si la, ekema fo nu tso wò dzixɔsewo ŋu dzidzɔtɔe. Sɔhɛ geɖe zã agbalẽ si nye Questions Young People Ask—Answers That Work [Les jeunes s’interrogent — Réponses pratiques] tsɔ kpe ɖe wofe sukuxɔmehatiwo ŋu wokpɔ viɖe siwo le Biblia fe dzidzenuwo dzi wɔwɔ me. *
Ðo Tame Kplikpaa
Nukae wòle be nàwɔ ne mia tɔ sukuvi aɖe do dzi lé tefe aɖe na wò madzemadzee alo gbugbɔ nu na wò le vo me? Ne èɖe mɔ nɛ la, ekema èle dzi dem fo nɛ be wòayi edzi anɔ ewɔm. Biblia fo nu tso ɖekakpui aɖe si ɖe mɔ gbolo aɖe lée hegbugbɔ nu nɛ ŋu. Ðekakpuia ɖe mɔ gboloa gblɔ ahiãnyawo nɛ. Nukae do tso eme? “Ekplɔe ɖo kɔ̃ enumake abe nyitsu, si yina ɖe ewufe ene.”—Lododowo 7:13-23.
Gake kpɔ alesi Yosef ya wɔ nui wòto vovo le nɔnɔme ma fomevi me ɖa. Efe afetɔ srɔ̃ ble enu edziedzi, gake Yosef gbe gbidii. Esi mlɔeba nyɔnua dze agbagba be yealée sesẽe la, eɖe afɔ kpata hesi.—Mose I, 39:7-12.
Abe Yosef ene la, ehiã be nàwɔ nu moveviɖoɖotɔe ne wò sukuxɔmehati aɖe alo ame nyanyɛ bubu aɖe lé tefe aɖe na wò madzemadzee. Eileen gblɔ be: “Ne ɖekakpui aɖe di be yeaka asi ŋunye la, megblɔna nɛ be nedzudzɔ nu ma. Ne medzudzɔ o la, medoa ɣli ɖe eta be wòaɖe asi le ŋunye.” Eileen gblɔ tso ɖekakpui siwo le efe suku ŋu be: “Ne wò ŋutɔ nèdi be woade bubu ye ŋu hafi woadee ŋuwò.”
Wò sukuxɔmehatiwo ade bubu wò hã ŋuwò ne mèɖoa to sea wofe gbegblẽnyawo o, ne èɖea nusita mèkpɔa gome le eme o la me na wò ne ehiã, eye nègbea ahiãnyawo. Viɖe bubu si ado tso emee nye be dzi adzɔ wò ŋutɔ hã. Vevietɔ wu la, Yehowa akpɔ ŋudzedze ɖe ŋuwò!—Lododowo 27:11.—g3/06.
BU NYA SIAWO ŊU
[Nɔnɔmetata si le axa 16]
▪ Nya kae nàte ŋu agblɔ be nàdzo ne dzeɖoɖoa va trɔ ɖe gbɔdɔnyawo ŋu?
▪ Nya kae nàgblɔ, eye nukae nàwɔ, ne wò sukuxɔmehati aɖe le ahiã dim wò?
[Etenuŋɔŋlɔwo]
^ mm. 4 Míetrɔ ŋkɔ aɖewo.
^ mm. 22 Yehowa Ðasefowoe tae.
[Nɔnɔmetata si le axa 15]
Ne dzeɖoɖoa va trɔ ɖe gbegblẽnyawo ŋu ko la, dzo enumake
[Nɔnɔmetata si le axa 16]
Gbe ahiãnyawo gbidii


c: text/html

text:
SƆHƐWO BIANA BE
Ðe Wònyo Be Mata Nu Ðe Ŋutia?
Nu ka tae wòdzɔa dzi na amewo?
Ðekakpui si woyɔna be Ryan gblɔ be: “Ewɔna nam be nutata nyakpɔ aɖe ŋutɔe nu siwo wotana ɖe ŋuti la dometɔ aɖewo nyena.”
Susu si tae nèdi be yeata nu ɖe ŋuti ɖo la ate ŋu akpɔ ŋusẽ ɖe ale si nèsena le ɖokuiwò me tso nutata ɖe ŋuti ŋu la dzi. Le kpɔɖeŋu me, ɖetugbui si ŋkɔe nye Jillian gblɔ be: “Esime míafe sukuvi nyɔnuvi aɖe le ɖevime la, nɔa ku. Eya ta esi wòzu ɖetugbui la, ena wota nɔa ŋkɔ ɖe efe ʋuɖome. Ewɔ nam be nutata ɖe ŋuti ma tɔgbi ya nyo ŋutɔ.”
Eɖanye susu ka tae nàdi be yeata nu ɖe ŋuti ɖo o, ele be nàbu eŋuti nyuie hafi ata nu ɖe ŋuti, elabena wometea ŋu ɖenɛ bɔbɔe o! Nya kawoe wòle be nàbia ɖokuiwò ne èle nutata ɖe ŋuti ŋu bum? Eye Biblia me mɔfiame kawoe ate ŋu akpe ɖe ŋuwò nàtso nya me le mɔ nyuitɔ nu?
Nya kawoe wòle be nàbia ɖokuiwò?
Lãmesẽkuxi kawoe ate ŋu atso eme? Mayo Clinic gblɔ le efe nyatakakadzraɖofea be, “Nutata ɖe ŋuti dea abi ŋutilã ŋu, esia ate ŋu ana ŋutigbalẽmedɔ kple lãmesẽkuxi bubuwo. Nutsetse nogonogoe aɖewo fona ɖe afi si wota nua ɖo. Ɣeaɖewoɣi la, ne abia ku le afi si wota nua ɖo la, abikpaa tefe fɔa kpo.” Nyatakakadzraɖofea gagblɔ be: “Ne dɔlékui siwo woxɔna tso ame bubu fe ʋu me dometɔ aɖe le nu si wotsɔ ta nu le ŋutiwò ŋu la, àte ŋu axɔ dɔléle fomevi vovovowo.”
Aleke wòana amewo nabu wòe? Aleke ke wòɖale o, amewo anɔ te ɖe wò dzedzeme dzi afo nya ta le ŋuwò. Woate ŋu abu wò be ètsi le susu me loo alo ègakpɔtɔ nye ɖevi, ènye ame si ŋu woate ŋu aɖo ŋu ɖo loo alo ame si ŋu womate ŋu aɖo ŋu ɖo o. Nyɔnuvi si ŋkɔe nye Samantha gblɔ be: “Ne mekpɔ ame aɖe ta nu ɖe ŋuti la, mebunɛ enumake dea agbe bliba nɔlawo dome.”
Melanie si xɔ fe 18 la hã kpɔ nu bubu aɖe tso nuwɔna sia ŋu. Egblɔ be: “Mesusu be nutata ɖe ŋuti nana be ame fe nyonyo megadzena o. Ðeko wòwɔ abe ame siwo taa nu ɖe ŋuti la medina be woakpɔ yewo adze sii o ene, eya ta wotsɔa nu mawo ɣlaa wo ɖokuiwo.”
Adzɔ dzi na wò ɣesiaɣia? Le ɣeyiɣi aɖe megbe la, lãmekpɔkpɔ alo tsitsi gɔ̃ hã ate ŋu ana be nu siwo nèta ɖe ŋuti la me nahe eye womaganya kpɔ wo. Ðekakpui si ŋkɔe nye Joseph gblɔ be: “Mekpɔ ale si nu siwo amewo ta ɖe ŋuti va nɔna le fe geɖe megbe, womenya kpɔna kura o.”
Ðekakpui si ŋkɔe nye Allen si xɔ fe 21 gblɔ be: “Zi geɖe la, mexɔa ɣeyiɣi boo hafi nu siwo wota ɖe ŋuti megava nɔa vevie o. Nane si le vevie na amea wòta ɖe ŋuti fifia magava nɔ vevie nɛ le fe aɖewo megbe o.”
Nyatefee Allen to. Nyatefe lae nye be ne amewo le tsitsim la, nu siwo doa dzidzɔ na wo kple nu siwo wolɔ̃na va trɔna, gake gbedeasi si le nu si wota ɖe ŋuti si ya metrɔna o. Ðetugbui aɖe si ŋkɔe nye Teresa gblɔ be: “Nyemedi be magatsɔ nutata ɖe ŋuti si ava nɔ ŋku ɖom nye bometsitsi dzi nam hã akpe ɖe nu siwo mewɔ le agbe me siwo ava vem emegbe la ŋu o.”
Biblia me mɔfiame kawo ŋutie nàbu?
Ame si tsi le susu me daa nuwo kpɔ nyuie hafi tsoa nya me. (Lododowo 21:5; Hebritɔwo 5:14) Eya ta Biblia me mɔfiame siwo gbɔna ate ŋu akpe ɖe ŋuwò nàtso nya me wòasɔ nyuie le nutata ɖe ŋuti gome.
Kolosetɔwo 3:20: “Mi ɖeviwo, miɖo to mia dzilawo le nu sia nu me, elabena esia dzea Afetɔ la ŋu nyuie.”
Nu kae ate ŋu ado tso eme na wò nenye be èle dziwòlawo gbɔ le afe me gake gbe wofe sededewo dzi wɔwɔ?
1 Petro 3:3, 4: “Migana miafe atsyɔ̃ɖoɖo nanye gota gome tɔ, to ɖafofo kple sikanuwo dodo alo awu xɔasiwo dodo me o, ke boŋ mina wòanye dzi me fe ame ɣaɣla si nye gbɔgbɔ fatu si nɔa anyi kpoo la fe atsyɔ̃ɖoɖo si megblẽna o, si xɔ asi ŋutɔ le Mawu ŋkume.”
Èsusu be nu ka tae Biblia te gbe ɖe “dzi me fe ame ɣaɣla” dzi alea gbegbe ɖo?
1 Timoteo 2:9: “Nyɔnuwo hã nado awu ɖe nɔnɔme nyui me, le ŋukpekpe kple ŋuɖɔɖo me.”
Nya “ŋuɖɔɖo” gɔme ɖe? Nu ka tae ŋuɖɔɖo va dea ame dzi emegbe wu nutata ɖe ŋuti?
Romatɔwo 12:1: “Miatsɔ miafe ŋutilãwo ana wòanye vɔsa gbagbe, si le kɔkɔe, si dzea Mawu ŋu, wòanye subɔsubɔdɔ kɔkɔe si me miazã miafe tamebubuŋutete le.”
Nu ka tae ale si nèléa be na wò ŋutilã le vevie na Mawu?
Le susu siawo ta la, ame geɖe tso nya me be yewomata nu ɖe ŋuti o. Le nyatefe me la, wova ke ɖe nane si nyo wu nutata ɖe ŋuti ŋu. Teresa, si fe nya míegblɔ va yi la gblɔ be: “Ne nyagbe alo nyagbɔgblɔ aɖe doa dzidzɔ na wò vevie alo ame aɖe le vevie na wò ŋutɔ la, ke wɔ ɖe nyagbe ma me nyawo dzi alo gblɔe na amea be ame vevie aɖe ŋutɔe wònye na ye. Le esi nàta nu ɖe ŋuti tefe la, nɔ agbe ɖe nu si dzi nèxɔ se la nu boŋ.”

robotstxt: allowed

filter: keep


text: 18 Le ŋkeke mawo me la, fia aɖeke menɔ Israel o.+ Ɣemaɣi la, Dan viwo+ fe to la le anyigba dim, ne woanɔ edzi; elabena va se ɖe ɣemaɣi la, womexɔ domenyinu le Israel-toawo dome o.+2 Dan viwo dɔ wofe fomea me tɔ atɔ̃, siwo nye ŋutsu kalẽtɔwo tso Zora kple Estaol,+ be woayi aɖatsa le anyigba la dzi ahatsa ŋku le edzi. Eye wogblɔ na wo be: “Miheyi ɖatsa le anyigba la dzi.” Esi wova ɖo Mika+ fe me le Efrayim tonutoa me la, wotsi afi ma dɔ.3 Esi wogogo Mika fe afea la, wodze si ɖekakpui Lewitɔ la fe gbe, eya ta woyi egbɔ ɖabiae be: “Ame kae kplɔ wò va afi sia? Nu ka wɔm nèle le tefe sia? Nu kae na nèva tsi afi sia?”4 Eɖo eŋu na wo be: “Ale kple ale Mika wɔ nam, eye wòxɔm be manye nunɔla na ye.”+5 Eye wogblɔ nɛ be: “Míeɖe kuku, bia gbe Mawu kpɔ be mɔ si dzi míele la adze edzi hã.”6 Eye nunɔla la gblɔ na wo be: “Miheyi le ŋutifafa me. Yehowa li kpli mi le miafe mɔzɔzɔ la me.”7 Ale ŋutsu atɔ̃awo yi mɔzɔzɔa dzi va ɖo Lais.+ Wokpɔ ale si dua me nɔlawo le wo ɖokui si, abe ale si ko Sidontɔwo le ene. Wole tomefafa me heɖe dzi ɖi,+ eye dziɖula ŋutasẽla aɖeke meva ɖe fu na wo le anyigba la dzi kpɔ o. Wo gbɔ didi tso Sidontɔwo gbɔ, eye kadodo mele wo kple dukɔ bubu aɖeke dome o.8 Esi wotrɔ va wo nɔviwo gbɔ le Zora kple Estaol+ la, wo nɔviawo bia wo be: “Aleke miedee?”9 Woɖo eŋu be: “Mina míaho ɖe wo ŋu, elabena míekpɔ be anyigba la nyo ŋutɔ. Nu ka tae miele hehem ɖe megbe? Netsɔ, miyi anyigba la dzi ne miaxɔe wòazu mia tɔ.10 Ne mieyi la, miakpɔe be dukɔ la ɖe dzi ɖi,+ eye anyigba la keke ŋutɔ. Mawu tsɔe de asi na mi, enye tefe si anyigbadzinu ɖe sia ɖe le.”+11 Ale Dan viwo fe fomea me ŋutsu alafa ade bla aʋakpa, eye wodze mɔ tso Zora kple Estaol.+12 Woyi ɖafu asaɖa anyi ɖe Kiriat-Yearim+ le Yuda. Esia tae woyɔa tefe ma si le Kiriat-Yearim fe ɣetoɖofe la be Mahane-Dan*+ va se ɖe egbe.13 Woho tso afi ma yi Efrayim tonuto la me, eye wova Mika+ fe afe gbɔ.14 Eye ŋutsu atɔ̃ siwo yi ɖatsa ŋku le Lais-nyigba+ dzi la gblɔ na wo nɔviwo be: “Mienya be kɔmewu, terafiwo,* nu kpakpɛ kple galegba*+ le afe siawo mea? Mibu nu si miawɔ la ŋu.”15 Ale wotɔ ɖe afi ma eye woyi ɖekakpui Lewitɔ+ la gbɔ le Mika fe me, eye wobia efe fɔfɔme ta se.16 Ɣemaɣi la, Dan-ŋutsu+ alafa ade siwo bla aʋakpa la tɔ ɖe agboa nu.17 Eye ŋutsu atɔ̃ siwo yi ɖatsa ŋku le anyigbaa dzi+ la ge ɖe afea me ɖatsɔ nu kpakpɛ la, kɔmewu+ la, terafim legbaawo*+ kple galegba*+ la. (Nunɔlaa+ kple ŋutsu alafa ade siwo bla aʋakpa la tɔ ɖe agboa nu.)18 Woge ɖe Mika fe me ɖatsɔ nu kpakpɛa, kɔmewua kple terafiawo* kpakple legba si wokɔ̀* la. Eye nunɔla la bia wo be: “Nu ka wɔm miele?”19 Ke wogblɔ nɛ be: “Zi ɖoɖoe. Tsyɔ asi nu, eye nàyi kpli mí azu fofo* kple nunɔla na mí. Kae nyo wu, be nànye nunɔla na ame ɖeka fe afe+ loo alo be nàzu nunɔla na to kple fome blibo le Israel?”+20 Esia dze nunɔla la ŋu, ale wòtsɔ kɔmewua kple terafiam legbaawo* kpakple nu kpakpɛa,+ eye wòyi kple dukɔ la.21 Ale wotrɔ be yewoayi mɔzɔzɔa dzi, wona wo viwo kple lãhawo kpakple nu veviwo dze wo ŋgɔ.22 Esi wogblẽ Mika fe afe la ɖe megbe sãa la, ŋutsu siwo nye Mika fe afelikawo fo fu, eye wodze Dan viwo yome ɖatu wo.23 Esi wodo ɣli yɔ Dan viwo la, wotrɔ dze ŋgɔ wo eye wobia Mika be: “Nya kae dzɔ? Nu ka tae nèfo amewo nu fu?”24 Eɖo eŋu be: “Mietsɔ nye mawu siwo mewɔ la, eye miekplɔ nunɔla hã dzo yina. Ke nu kae gasusɔ nam? Aleke wɔ miele biayem be, ‘Nya kae dzɔ ɖe dziwò’ mahã?”25 Dan viwo ɖo eŋu be: “Mègado ɣli ɖe mía ta o; ne menye nenema o la, ŋutsu siwo do dɔmedzoe* la adze mia dzi, eye esia ana nàbu wò agbe* kple wò afemetɔwo fe agbe.”*26 Eye Dan viwo galé wofe mɔ; ke esi Mika kpɔe be wosesẽ wu ye la, etrɔ yi afe me.27 Esi wotsɔ nu siwo Mika wɔ, eye wokplɔ efe nunɔla la dzoe vɔ la, woyi Lais+ le dukɔ si li le tomefafa me heɖe dzi ɖi+ la gbɔ. Wowu wo kple yi, eye wotɔ dzo du la.28 Ame aɖeke meli axɔ na wo o, elabena wo gbɔ didi tso Sidon, kadodo mele wo kple dukɔ bubu aɖeke dome o, eye du la le Bet-Rehob+ Bali la me. Eye wogbugbɔ du la tso henɔ eme.29 Azɔ hã, wona ŋkɔ du la be Dan+ le wo fofo Dan, si wodzi na Israel+ la, fe ŋkɔ nu. Ke tsã la woyɔa du la be Lais.+30 Emegbe Dan viwo li nu kpakpɛ+ la na wo ɖokui, eye Yonatan,+ si nye Mose vi Gersom+ fe vi kple viaŋutsuwo va zu nunɔlawo na Dan viwo fe to la, va se ɖe ŋkeke si dzi wokplɔ anyigba la dzi nɔlawo yi aboyo me.31 Eye woli nu kpakpɛ si Mika wɔ la ɖe afi ma le ŋkeke siwo katã me Mawu vavã la fe afe la nɔ Silo.+


text:
Nusi Nana Wokpɔa Dzidzɔ Vavãtɔ
Nusi Nana Wokpɔa Dzidzɔ Vavãtɔ
NUÐALA bibi zãa nuɖanuwo ɖe ɖoɖo aɖe nu tsɔ ɖaa nu wòvivina. Nenema tɔgbe kee wòle le dzidzɔkpɔkpɔ hã gome. Menye nu ɖeka aɖe ko gbɔe dzidzɔkpɔkpɔ tsona o, ke boŋ agbemenu geɖee foa fu nana ame kpɔa dzidzɔ. Nusiawo dometɔ aɖewoe nye dɔwɔɖui, fefe, fometɔwo kple xɔlɔ̃wo gbɔ nɔnɔ, kpakple mawusubɔsubɔ. Gake nu bubu aɖewo hã li, siwo medzena gaglã o: woawoe nye nɔnɔmewo, didiwo, kple agbe me taɖodzinuwo.
Enye dzidzɔ na mí be menye mía ŋutɔwoe asusu nusi ana míakpɔ dzidzɔ vavã o. Nukatae? Nusitae nye be mía Wɔla la na nufiamegbalẽ nyui aɖe mí si nye Biblia, eye woɖe agbalẽ blibo ma alo efe akpa aɖewo gɔme ɖe gbegbɔgblɔ 2,377 kple edzivɔ me fifia—woɖe egɔme ɖe gbegbɔgblɔ geɖe me wu agbalẽ bubu ɖesiaɖe le xexea me!
Alesi woɖe egɔme ɖe gbegbɔgblɔ gbogbo siawo me la ɖe alesi Mawu di be amewo katã nakpɔ dzidzɔ eye nu nadze edzi na wo le gbɔgbɔ me la fia. (Dɔwɔwɔwo 10:34, 35; 17:26, 27) Mawu gblɔ be: “Nye . . . enye amesi fia nusi nyo na wò la wò.” Edo ŋugbe be ne míewɔ yefe sewo dzi la, ekema míafe tome afa “abe tɔsisi ene” eye míakpɔ dzidzɔ.—Yesaya 48:17, 18.
Ŋugbedodo ma na míeɖo ŋku Yesu fe nya siwo míeyɔ le nyati si do ŋgɔ me dzi, be: ‘Dzidzɔtɔwoe nye amesiwo tsɔa ɖe le wofe gbɔgbɔmenuhiahiã me.’ (Mateo 5:3) Menye gotagome mawusubɔsubɔ fe nya koe ɖe tsɔtsɔ le gbɔgbɔmenuwo me si ŋu nya wogblɔ le afisia la nye o. Edzena le míafe agbenɔnɔ bliboa me. Edzena le alesi míelɔ̃na faa be míaɖo to Mawu eye wòafia nu mí me, le esi míelɔ̃ ɖe edzi be enya nu geɖe wu mí ta. Errol, si le Biblia srɔ̃m fe 50 enye esia, gblɔ be: “Nusi na megava ka ɖe edzi wu be Mawu gbɔe Biblia tso enye be ne ètsɔ efe nufiafiawo wɔ dɔe la, eɖea vi ŋutɔ!” Le kpɔɖeŋu me, de ŋugble le aɖaŋu nyui siwo Biblia ɖo le kesinɔnuwo kple dzidzɔdonamenuwo didi ŋu kpɔ.
Ga Ŋuti Mɔfiame Nyui Aɖe
Yesu gblɔ be: “Ame fe agbe menɔa efe nukpɔkpɔ vivivo la me o.” (Luka 12:15) Nyatefee, menye ga agbɔsɔsɔ si le gadzraɖofe na wò dzie Mawu nɔa te ɖo bua wò be èxɔ asi o. Le nyatefe me la, zi geɖe la, ɖekoe kesinɔnuwo yome nɔnɔ hea dzimaɖitsitsi geɖe vanɛ, si wɔnɛ be ame megakpɔa dzidzɔ le agbe me o, eye megakpɔa ɣeyiɣi ɖe nu veviwo ŋu o.—Marko 10:25; Timoteo I, 6:10.
Richard Ryan, si nye susuŋutinunyafiala gã aɖe le Amerika, gblɔ be zi alesi amewo le dzidzɔkpɔkpɔ dim tso ŋutilãmenuwo mee la, zi nenemae wofe dzidzɔkpɔkpɔa nu ɖiɖinae. Biblia-ŋlɔla Salomo ya gblɔe ale: “Amesi lɔ̃a ga la, ga maɖi fo nɛ o, eye amesi lɔ̃a kesinɔnu la, viɖe aɖeke matso eme nɛ o.” (Nyagblɔla 5:9) Míate ŋu atsɔ nɔnɔmea asɔ kple mũ fe ameɖuɖu—ne eyi edzi le ekum la, efiẽna ame wu, eye mlɔeba, tefea wɔa abi.
Biblia de dzi fo na mí be míado vevie dɔ awɔ ahakpɔ dzidzɔ tso míafe agbagbadzedzewo me. (Nyagblɔla 3:12, 13) Ewɔwɔ alea nana ame sena le eɖokui me be bubu le ye ŋu—eye esia hã nye nu vevi bubu aɖe si nana wokpɔa dzidzɔ. Ðewohĩ míakpɔ dzidzɔ wòasɔ le nanewo me hã. Gake vovototo le dɔ wɔwɔ bene woakpɔ ga atsɔ afle nu nyui siwo míehiã la, kpakple ʋiʋli vevie bene míazu kesinɔtɔ dome.
Dzidzɔkpɔɣi Li
Gbɔgbɔmenuwo tsɔtsɔ ɖo nɔfe gbãtɔ le agbe me kpena ɖe mía ŋu míekpɔa viɖe gãtɔwo kekeake tsoa Luka 5:29; Yohanes 2:1-10) Gake menye nusiawo koŋue na wòkpɔ dzidzɔ le agbe me o. Gbɔgbɔmenuwo me boŋue wòkpɔ dzidzɔ gãtɔ kekeake tsoe, eye nusiawo fe ɖee nye kpekpe ɖe amewo ŋu be woasrɔ̃ nu tso Mawu kple tameɖoɖo si le esi na amefomea ŋu.—Yohanes 4:34.modzakaɖeɖe kple dzidzɔdonamenu bubuwo me. Yesu kpɔ dzidzɔ kple amewo le wɔna siwo me woɖu nu heno nu le me. (
Fia Salomo ɖu agbe alesi dze be yeakpɔe ɖa be nusiawo mee dzidzɔkpɔkpɔ tsona hã. Egblɔ be: “Matsɔ dzidzɔ atee akpɔ, eye maɖu agbe!” Menye ɖekoe fia kesinɔtɔ sia ɖu agbea vie ko o. Ðe wònyrɔ eɖokui ɖe eme vĩ! Ke hã, aleke wòse le eɖokui me mlɔeba? Eŋlɔ bena: “Ke esia hã toflokoe.”—Nyagblɔla 2:1.
Zi geɖe la, agbeɖuɖu lɔ̃lawo va sena le wo ɖokui me be dzodzroe yewoti nu mawo yome. Numekulawo kpɔe be le agbeɖuɖu yomenɔnɔ, dɔ ɖɔʋu, mawusubɔsubɔ nuwɔnawo, kple nu wɔwɔ ɖekae kple fometɔwo dome la, agbeɖuɖu lɔlɔ̃ ye lé mamlɛa le nusiwo ana woakpɔ dzidzɔ dome.
Nyo Dɔme eye Nànye Akpedala
Amesiwo kpɔa dzidzɔ la nyoa dɔme hetsɔa ɖe le eme na ame bubuwo, womedia wo ɖokui tɔ o. Yesu gblɔ be: “Nana enye yayra wu xɔxɔ.” (Dɔwɔwɔwo 20:35) Tsɔ kpe ɖe ŋutilãmenuwo nana amewo ŋu la, míate ŋu azã míafe ɣeyiɣi kple ŋusẽ hã ɖe wo ŋu, eye emae dzɔa dzi na fomea me tɔwo wu. Ehiã be srɔ̃tɔwo nawɔ nu aduadu be wofe srɔ̃ɖekadodoa me nasẽ eye dzidzɔ nanɔ eme, eye ehiã be dzilawo nakpɔ ɣeyiɣi ɖe wo viwo ŋu, aɖo dze kpli wo, alɔ̃ wo, ahafia nu wo. Ne fomea me tɔwo naa nu alea la, fomea kpɔa dzidzedze eye dzidzɔ nɔa afea me.
Gake ne amewo na nu wò—eɖanye wofe ɣeyiɣi kple ŋusẽ loo alo nu bubu aɖee o—la, ɖe ‘nèdaa akpea’? (Kolosetɔwo 3:15) Akpe dada ate ŋu ana mía kple amewo dome naganyo ɖe edzi eye ana míakpɔ dzidzɔ. Ne ame aɖe da akpe na wò la, ɖe mevivia nuwò oa?
Akpe dada nana míedea dzesi nu nyui siwo amewo wɔ na mí. Le numekuku aɖe si wowɔ le California fe Yunivɛsiti le Riverside, Amerika la, wobia tso ameawo si be woawɔ “akpedada ŋuti nuŋlɔɖi” aɖe ɖi—si nye nuŋlɔɖigbalẽ si me woaŋlɔ nusianu si ta woda akpe ɖo la ɖo. Mewɔ nuku o be le kwasiɖa ade megbe la, amesiwo kpɔ gome le numekukua me la kpɔ dzidzɔ wu le agbe me.
Nusɔsrɔ̃ kae le eme na mí? Nɔnɔme ka ke mee nèɖale o, kpɔ ŋudzedze ɖe nu nyui siwo wowɔna na wò ŋu. Le nyatefe me la, Biblia de dzi fo na mí be míawɔe nenema, esi wògblɔ be: “Dzi nadzɔ mi ɖaa! . . . Mida akpe le nusianu ŋuti.” (Tesalonikatɔwo I, 5:16, 18) Gake hafi míate ŋu awɔ esia la, ehiã be míadze agbagba vevie aɖo ŋku nu nyui siwo wowɔna na mí la dzi. Ðe màtee kpɔ be yeanɔ esia wɔm ɖaa oa?
Lɔlɔ̃ Kple Mɔkpɔkpɔ—Wohiã Hafi Míakpɔ Dzidzɔ
Wogblɔe wòsɔ be tso ame dziɣi vaseɖe efe kugbe la, ehiã be woalɔ̃e. Ne lɔlɔ̃ meli o la, ame xaa nu vevie. Gake nuka tututue nye lɔlɔ̃? Togbɔ be amewo zãna nya “lɔlɔ̃” alesi dze wo ŋui egbea hã la, Biblia fo nu tso eŋu wònya se nyuie ŋutɔ be: “Lɔlɔ̃ la gbɔa dzi blewu, efe dɔme nyona; lɔlɔ̃ la meʋãa ŋu o, lɔlɔ̃ la mefoa adegbe o, medoa eɖokui ɖe dzi glodzo o, mewɔa nusi medze o, media ye ŋutɔ tɔ o, mebia dzi o, mebua naneke vɔ̃ o; medzɔa dzi le nu madzɔmadzɔ ŋuti o, ke eya kple nyatefee dzɔa dzi. Etsɔa nuwo katã kpoo, exɔa nuwo katã sena, ekpɔa mɔ na nuwo katã, edoa dzi le nuwo katã me.”—Korintotɔwo I, 13:4-8.
Lɔlɔ̃ vavãtɔ media eɖokui tɔ kura o! Esi wònye “media ye ŋutɔ tɔ o” ta la, edina be ame bubuwo nakpɔ dzidzɔ gbã. Nublanuitɔea, lɔlɔ̃ sia megabɔ egbea o. Le nyatefe me la, le Yesu fe nyagblɔɖi si ku ɖe xexe sia fe nuwuwu ŋu me la, egblɔ be “ame geɖewo fe lɔlɔ̃ nu [ate ŋu atsi].”—Mateo 24:3, 12; Timoteo II, 3:1-5.
Gake nɔnɔme sia manɔ alea ɖaa o, elabena enye vlo dodo Wɔla—Amesi fe amenyenye vevitɔe nye lɔlɔ̃! (Yohanes I, 4:8) Etefe madidi o, Mawu aɖe fulélawo kple ŋuklẽlawo ɖa keŋkeŋ le anyigba dzi. Gake amesiwo dzea agbagba tua lɔlɔ̃ si ŋu míefo nu tsoe ɖo la ta koe wòakpɔ. Esia ana ŋutifafa kple dzidzɔ naxɔ anyigba bliboa katã dzi. Biblia fe ŋugbedodo sia ava eme godoo, be: “Ekpɔtɔ vie ko ame vɔ̃ɖi la maganɔ anyi o, eye ne èɖe ŋku ɖe etefe la, màgakpɔe o. Ke ame ɖihiãwo anyi anyigba la dome, eye dzi adzɔ wo ɖe ŋutifafa gbogbo la ŋuti.”—Psalmo 37:10, 11.
Kpɔ alesi wòanɔ ɖa le susu me, be ‘dzi nanɔ ame dzɔm’ gbesiagbe! Ekema ɖe wòwɔ nuku be Biblia gblɔ be: “Dzi nedzɔ mi le mɔkpɔkpɔ [mea]”? (Romatɔwo 12:12) Àdi be yeanya nu bubuwo tso mɔkpɔkpɔ nyui si ŋugbe Mawu do na toɖolawo ŋua? Ekema, taflatse xlẽ nyati si kplɔe ɖo.—g4/06.
[Nɔnɔmetata si le axa 7]
“Nana enye yayra wu xɔxɔ.”—Dɔwɔwɔwo 20:35
[Nɔnɔmetata si le axa 5]
Dzidzedzekpɔkpɔ Ŋuti Nyatakakawo —Nyatefenyawoea?
Enuenu la, míesea ame aɖewo siwo tso fome dahewo me, gake wodagba vevie va zu kesinɔtɔwo, la fe ŋutinyawo. Dzidzɔkpɔkpɔ ŋuti nyatakaka aɖe si dze le magazine si nye San Francisco Chronicle me gblɔ be: “Woyɔa ŋutinya siawo ɣeaɖewoɣi tsɔ ɖoa kpe edzi be togbɔ be nu mede amesiawo dzi le wofe ɖevime o hã, wodze agbagba trɔ asi le nɔnɔme madeamedziwo ŋu, heva kpɔ dzidzeme mlɔeba. Numekukuwo ɖee fia be kuxi si le nyagbɔgblɔ sia ŋu enye be menye ɖee wokpɔ dzidzeme ŋutɔŋutɔ o. Kesinɔtɔwo koe wozu.”
[Nɔnɔmetata si le axa 6]
Dzidzɔkpɔkpɔ Nana Wonɔa Lãmesẽ Me
Atike nyui aɖe dzidzɔkpɔkpɔ nye. Time nyadzɔdzɔgbalẽ fe nyatakaka aɖe gblɔ be: “Edze fã be dzidzɔkpɔkpɔ, mɔkpɔkpɔ fe ame si nɔnɔ, nu nyuiwo ŋu bubu, kple nu fe ame ŋu dzedze, wɔnɛ be womexɔa dzi kple ʋuka me dɔ, dzitodzito me dɔ, suklidɔ, ʋusɔgbɔdɔ, kpefoame, kple gbɔxi o, alo womenana dɔléle mawo nyrãna ɖe edzi o.” Gawu la, numekuku aɖe si wowɔ le Holland tso dɔnɔ tsitsiwo ŋu la ɖee fia be le dzidzɔkpɔkpɔ kple nu nyuiwo ŋu bubu ta la, amesiwo ate ŋu aku le fe asieke domedome hafi la dometɔ 50 le alafa me meku o, si wɔ nuku ŋutɔ!
Womekpɔ se nusitae susu nyui fe ame si nɔnɔ kpɔa ŋusẽ ɖe ŋutilãa dzi la gɔme haɖe o. Ke hã, numekukuwo ɖee fia be lãmetsi si naa ame tsia dzodzodzoe la mesɔa gbɔ le amesiwo kpɔa dzidzɔ eye nukpɔsusu nyui nɔa wo si la fe lãme o. Wogblɔna be lãmetsi mae nana ame fe ŋutilã megate ŋu nɔa te ɖe dɔlélewo nu o.
[Nɔnɔmetata si le axa 5]
Alesi ko nuɖanuwo zazã ɖe ɖoɖo aɖe nu nana woɖaa nu vivi ene la, nenema kee Mawu fe mɔfiafia dzi wɔwɔ nana wokpɔa dzidzɔe


text:
Biabia
Ðeko metsɔ nye xɔse ɖo Yesu dzi teti koe nye ema...azɔ nu ka mawɔ?
Ŋuɖoɖo
Míele kafuwòm! Èwɔ nyametsotso si atrɔ wò agbe! Ðewohĩ èle biabiam be, “Azɔ nu ka mawɔ? Ale ke madze nye mɔzɔzɔ kple Mawu gɔmee?” Afɔɖeɖe atɔ̃ siwo míeyɔ ɖe ete la ana mɔfiame wò tso Biblia me. Ne nyabiase aɖewo le asiwò le wò mɔzɔzɔa ŋu la, taflatse yi https://www.gotquestions.org/Ewe
1. Kpɔ egbɔ be yese ɖeɖekpɔkpɔ gɔme.
Yoh.I 5:13 Mawu di be míase ɖeɖekpɔkpɔ gɔme. Mawu di be kakaɖedzi nanɔ mía si be míanyae kple kakaɖedzi be míekpɔ ɖeɖe. Kpuie ko la, mina míadzro ɖeɖekpɔkpɔ fe nya veviawo me:
(a) Mí katã míewɔ nu vɔ̃. Mí katã míewɔ nu siwo medzea Mawu ŋu o (Romatɔwo 3:23).
(b) Le míafe nu vɔ̃ ta la, míedze be woahe to na mí kple vovototodedeameme tso Mawu gbɔ tegbee (Romatɔwo 6:23).
(c) Yesu ku le atitsoga la dzi be yeaxe fe na m ıae nu vwo ta (Romatɔwo 5:8; Korintotɔwo II. 5:21). Yesu ku ɖe mía tefe, eye wòxɔ tohehe si dze na mí la. Efe tsitretsitsia ɖo kpe edzi be Yesu fe kua sɔ gbɔ be wòaxe fe ɖe míafe nu vɔ̃wo ta.
(d) Mawu naa tsɔtsɔke kple ɖeɖekpɔkpɔ amesiwo katã tsɔa wofe xɔse ɖoa Yesu dzi – woɖoa ŋu ɖe efe ku ŋu abe míafe nuvɔ̃wo fe fetu ene (Yohanes 3:16; Romatɔwo 5:1; Romatɔwo 8:1).
Emae nye ɖeɖekpɔkpɔ fe gbedasi! Ne ètsɔ wò xɔse da ɖe Yesu Kristo dzi abe wò Ðela ene la, ke èkpɔ ɖeɖe! Wotsɔ wò nu vɔ̃wo katã ke, eye Mawu do ŋugbe be yemagblẽ wò ɖi alo agblẽ wò ɖi gbeɖe o (Romatɔwo 8:38-39; Mateo 28:20). Ðo ŋku edzi be, wò ɖeɖekpɔkpɔ le dedie le Yesu Kristo me (Yohanes 10:28-29). Ne èle ŋu ɖom ɖe Yesu ɖeɖeko ŋu be eyae nye wò Ðela la, àte ŋu aka ɖe edzi be yeanɔ Mawu gbɔ le dzifo mavɔmavɔ!
2. Di hame nyui aɖe si fiaa Biblia.
Mègabu sɔlemexɔa be enye xɔ o. Hame lae nye ameawo. Ele vevie ŋutɔ be Yesu Kristo dzixɔselawo nawɔ ɖeka kple wo nɔewo. Emae nye sɔlemeha la fe taɖodzinu veviwo dometɔ ɖeka. Fifia si nètsɔ wò xɔse da ɖe Yesu Kristo dzi la, míele dzi dem fo na wò vevie be nàdi hame si xɔ Biblia dzi se le miafe nutoa me eye nàfo nu kple Osɔfo la. Na wòanya nu tso wò xɔse yeye si le asiwò ɖe Yesu Kristo ŋu la ŋu.
Hamea fe taɖodzinu eveliae nye be wòafia Biblia. Àte ŋu asrɔ̃ ale si nàwɔ atsɔ Mawu fe mɔfiamewo awɔ dɔe le wò agbe me. Biblia gɔmesese nye nu vevi aɖe si ana míanɔ Kristotɔwo fe agbe si me dzidzedzekpɔkpɔ kple ŋusẽ le la me. Timoteo II. 3:16-17 gblɔ be, “Ŋɔŋlɔ sia ŋɔŋlɔ si tso Mawu fe nya me la, eye wòɖea vi na nufiafia, mokaname, ɖɔɖɔɖo kple hehenana le dzɔdzɔenyenye me, bene Mawu fe ame la nasu te nyuie na dɔ nyui sia dɔ nyui wɔwɔ.”
Hamea fe taɖodzinu etɔ̃liae nye tadedeagu. Tadedeagu nye akpedada na Mawu ɖe nusiwo katã wòwɔ ta! Mawu ɖe mí. Mawu lɔ̃ mí. Mawu naa nuhiahiãwo mí. Mawu fiaa mɔ mí hefiaa mɔ mí. Aleke míate ŋu ada akpe nɛ o? Mawu nye ame kɔkɔe, ame dzɔdzɔe, lɔlɔ̃tɔ, nublanuikpɔla, eye amenuveve yɔe fũ. Nyaɖeɖefia 4:11 ɖe gbefãe be, “Mía Afetɔ kple Mawu, wòdze be nàxɔ ŋutikɔkɔe kple bubu kpakple ŋusẽ, elabena wòe wɔ nuwo katã, eye wò lɔlɔ̃nue wowɔ wo, eye wofe anyinɔnɔ le wo si.”
3. Ðo ɣeyiɣi ɖi gbesiagbe be nàlé fɔ ɖe Mawu ŋu.
Ele vevie ŋutɔ be míazã ɣeyiɣi gbesiagbe atsɔ míafe susu aɖo Mawu ŋu. Ame aɖewo yɔa esia be “ɣeyiɣi si me ɖoɖoezizi le.” Ame bubuwo yɔnɛ be “adzɔgbeɖeɖe,” elabena enye ɣeyiɣi si me míetsɔa mía ɖokui nana Mawu. Ame aɖewo dina be yewoaɖo ɣeyiɣi ɖi le ŋdiwo me, eye ame bubuwo ya lɔ̃a fiẽwo. Mehiã be nàyɔ ɣeyiɣi sia alo ɣekaɣie nèwɔe o. Nu si le vevie enye be nànɔ vovom ɖe Mawu ŋu edziedzi. Nudzɔdzɔ kawoe na míekpɔ ɣeyiɣi si míetsɔ nɔ Mawu gbɔ?
(a) Gbedodoɖa. Gbedodoɖa nye nufofo na Mawu ko. Ƒo nu tso nu siwo ŋu nètsi dzi ɖo kple kuxiwo ŋu na Mawu. Bia Mawu be wòana nunya kple mɔfiame wò. Bia Mawu be wòakpɔ wò nuhiahiãwo gbɔ na wò. Gblɔ ale si gbegbe nèlɔ̃e kple ale si gbegbe nèkpɔa ŋudzedze ɖe nu siwo katã wòwɔna na wò la ŋu na Mawu. Ema enye nu si gbedodoɖa fia.
(b) Biblia Xexlẽ. Tsɔ kpe ɖe Biblia fiafia wò le sɔleme, Kwasiɖagbe Suku, kple/alo Biblia nusɔsrɔ̃ me ŋu la – ele be wò ŋutɔ nànɔ Biblia xlẽm. Nu sia nu si wòle be nànya hafi ate ŋu anɔ Kristotɔwo fe agbe si akpɔ dzidzedze la le Biblia me. Mawu fe mɔfiame siwo ku ɖe ale si míawɔ nyametsotso siwo me nunya le, ale si míanya Mawu fe lɔlɔ̃nu, ale si míasubɔ ame bubuwo, kple ale si míatsi le gbɔgbɔ me la le eme. Biblia nye Mawu fe Nya na mí. Biblia koŋue nye Mawu fe mɔfiamegbalẽ si ku ɖe ale si míanɔ agbee le mɔ si adze Eyama ŋu eye wòadze mía ŋu nu.
4. Tu fomedodo ɖo kple ame siwo ate ŋu akpe ɖe ŋuwò le gbɔgbɔ me.
Korintotɔwo I, 15:33 gblɔ na mí be, ‘Migaflu mi o: ‘Hadede vɔ̃wo gblẽa ame fe nɔnɔme nyuiwo me.’” Nuxlɔ̃amewo yɔ Biblia me fũ ku ɖe ŋusẽ si ame “vɔ̃ɖiwo” ate ŋu akpɔ ɖe mía dzi ŋu. Ɣeyiɣi zazã ɖe ame siwo foa wo ɖokui ɖe nuvɔ̃dɔwo me ŋu ana dɔ mawo nate mí kpɔ. Ame siwo dome míele la fe nɔnɔme “atutu” mía ŋu. Esia tae wòle vevie ŋutɔ be míafo xlã mía ɖokui kple ame bubu siwo lɔ̃ Afetɔ la eye wotsɔ wo ɖokui na nɛ.
Dze agbagba nàdi xɔlɔ̃ ɖeka alo eve, ɖewohĩ tso wò hame me, siwo ate ŋu akpe ɖe ŋuwò ahade dzi fo na wò (Hebritɔwo 3:13; 10:24). Bia xɔ̃wòwo be woabu akɔŋta na wò le wò ɣeyiɣi si nèle ɖoɖoezizi me, wò dɔwɔnawo, kple ale si nèzɔna kple Mawu ŋu. Bia be yeate ŋu awɔ nenema ke na wo hã. Esia mefia be ele be nàɖe asi le xɔ̃wò siwo katã menya Afetɔ Yesu be eyae nye wofe Ðela o la ŋu o. Yi edzi nànye wo xɔlɔ̃wo eye nàlɔ̃ wo. Ðeko nàna woanya be Yesu trɔ wò agbenɔnɔ eye màte ŋu awɔ nu siwo katã nèwɔna tsã la o. Bia Mawu be wòana mɔnukpɔkpɔ wò be nàgblɔ Yesu na xɔ̃wòwo.
5. Xɔ nyɔnyrɔ̃.
Ame geɖe mesea nyɔnyrɔ̃xɔxɔ gɔme nyuie o. Nya nyɔnyrɔ̃ gɔmee nye “be woanyrɔ̃ wo ɖe tsi me.” Nyɔnyrɔ̃xɔxɔ nye Biblia fe mɔ si dzi nàto aɖe gbefã wò Kristo dzixɔse yeye la kple wò ɖokuitsɔtsɔna be yeadze eyome le dutofo. Nuwɔna si nye be woanyrɔ̃ ame ɖe tsia me la ɖee fia be woɖii kple Kristo. Nuwɔna si nye dodo tso tsia me la nye Kristo fe tsitretsitsi fe kpɔɖeŋu. Nyɔnyrɔ̃xɔxɔ nye be nàde dzesi Yesu fe ku, eɖiɖi, kple tsitretsitsi (Romatɔwo 6:3-4).
Menye nyɔnyrɔ̃xɔxɔe xɔa na wò o. Nyɔnyrɔ̃xɔxɔ meklɔa wò nu vɔ̃wo ɖa o. Toɖoɖo fe afɔɖeɖe koe nyɔnyrɔ̃xɔxɔ nye, wò xɔse le Kristo ɖeɖeko me fe gbefãɖeɖe le dutofo hena ɖeɖekpɔkpɔ. Nyɔnyrɔ̃xɔxɔ le vevie elabena enye toɖoɖo fe afɔɖeɖe – gbefãɖeɖe le gaglãgbe be nèxɔ Kristo dzi se kple wò ɖokuitsɔtsɔna Eyama. Ne èle klalo be yeaxɔ nyɔnyrɔ la, ele be nàfo nu kple Osɔfo aɖe.
English
Ðeko metsɔ nye xɔse ɖo Yesu dzi teti koe nye ema...azɔ nu ka mawɔ?


text:
SƆHƐWO BIANA BE
Nu Ka Tae Wòle Be Makpe Ðe Amewo Ŋu?
Nu vevi eve siwo ame geɖe menya o
Nu vevi #1: Ne èkpe ɖe ame aɖe ŋu la, àkpɔ etefeɖoɖo!
Amewo ade dzesii be enyoa dɔme. Esia ana woawo hã nanyo dɔme na wò. Biblia gblɔe ale:
“Minɔ nu nam amewo, eye amewo ana nu mi. . . . Dzidzenu si mietsɔ le nu dzidzem na amewo la kee woatsɔ adzidzee na miawo hã.”—Luka 6:38.
“Ale si nèwɔ nu ɖe amewo ŋu la, nenema kee woawɔ nu ɖe ŋuwò.”—Luka 6:38, Contemporary English Version.
Nu vevi #2: Kpekpeɖeŋunana amewo nye kpekpeɖeŋunana ame ɖokui!
Nyuiwɔwɔ na ame bubuwo nana ame kpɔnɛ be yele bo nu eye dzidzeme si le nunana me la sua ame si. Biblia gblɔe ale:
“Dzidzɔ geɖe le nunana me wu nuxɔxɔ.”—Dɔwɔwɔwo 20:35.
“Ne èɖo kplɔ̃ la, kpe ame dahewo, nuwɔametɔwo, atatututɔwo, ŋkuagbãtɔwo; eye àkpɔ dzidzɔ, elabena naneke mele wo si woatsɔ aɖo etefe na wò o.”—Luka 14:13, 14.
Sɔhɛ siwo tsɔa ɖe le eme na ame
Sɔhɛ siwo tsɔa ɖe le eme na ame la le afi sia afi! Se wo dometɔ aɖewo fe numenya kpɔ.
“Ɣeaɖewoɣi ne menya nɔ anyi ɖe zikpui me be makpɔ television ko la, meɖoa ŋku ale si papa kple dada le dɔ dzi vevie ɖaa kple ale si ɖeɖi ate wo ŋu hafi woagbɔ va afe mee la dzi. Eya ta metsona heklɔa agbawo, kplɔa xɔa me hetutua nuwo ŋu. Meɖoa kɔfi hã dana ɖi na wo elabena dzinyelawo lɔ̃a kɔfinono ŋutɔ. Ne nɔnye ge ɖe afea me la, egblɔna be, ‘Afea me nya le kpɔkpɔm ŋutɔ! Eme le ʋeʋem lilili. Vinye lɔlɔ̃a, akpe na wò kakaka!’ Esia na mekpɔa dzidzɔ be mete ŋu wɔ nu nyui aɖe na dada kple papa.”—Casey.
“Dzinyelawo kpena ɖe ŋunye ɣesiaɣi, wowɔa nu sia nu si mehiã la nam. Eya ta esi wofe ʋu gblẽ le fe si va yi me la, meɖe ga le gadzraɖofe be woatsɔ adzra ʋua ɖo, togbɔ be esia nye ga si le gadzraɖofe nam fe akpa gã aɖe hã. Togbɔ be wogbe be yewomaxɔ kpekpeɖeŋua o hã la, nye hã mebe ɖeko mele ewɔ ge na wo. Kpekpeɖeŋu ma mede naneke o ne metsɔe sɔ kple nu si wòhiã be mawɔ na dzinyelawo. Mese vivi be menyo dɔme hekpe ɖe wo ŋu.”—Holly.
Ènyaa? Sɔhɛ siwo nye Yehowa Ðasefowo dometɔ geɖe kpɔa dzidzɔ le esi wole kpekpem ɖe amewo ŋu to Biblia-fiafiadɔ dzi ta. Wo dometɔ aɖewo ʋu yi dutanyigbawo dzi afi si hiahiã le be woafia Biblia amewo.
“Meʋu tso United States yi Mexico be mafia Biblia amewo. Ɣeaɖewoɣi la, nyemetea ŋu naa gakpekpeɖeŋu alo ŋutilãmekpekpeɖeŋu amewo o elabena nu mede dzinye o. Gake mede dzesii be ne mezã nye ɣeyiɣi kple ŋusẽ le gbefãɖeɖedɔa me la, amewo kpɔa ŋudzedze ɖe eŋu wu ŋutilãmekpekpeɖeŋu dzro si mana wo.”—Evan.
Aleke makpe ɖe amewo ŋue?
Àdi be yeakpɔ dzidzɔ si le kpekpe ɖe amewo ŋu mea? Mɔ siwo dzi nàto awɔ esia la dometɔ ʋɛ aɖewoe nye esiawo.
Kpekpe ɖe fowòmetɔwo ŋu:
Kplɔ afea me, klɔ agbawo, tutu míafe xɔ me—ne womebiae tso asiwò o hã la
Ða nu
Ŋlɔ akpedagbalẽ na dziwòlawo
Kpe ɖe nɔviwò ŋu wòawɔ efe sukudɔdeasi
Kpekpe ɖe ame siwo menye fowòmetɔwo o ŋu:
Ðo nyuidinamegbalẽ ɖe ame aɖe si fe lãme gblẽ
Yi ɖadzra afe me ɖo na ame tsitsi aɖe
Yi ɖasrã ame si tsi tefe ɖeka la kpɔ
Tsɔ nunana aɖe yi na ame si le nɔnɔme sesẽwo me tom
Aɖaŋuɖoɖo: Wò ŋutɔ hã bu nu bubu siwo nàte ŋu awɔ la ŋu. Eyome ɖoe nàkpe ɖe ame aɖe ŋu le kwasiɖa sia me. Dzidzɔ si nàkpɔ le esia wɔwɔ vɔ megbe la, awu gbɔgblɔ na wò!
“Ne èkpe ɖe amewo ŋu la, ana nàkpɔ dzidzɔ. Ana nàse le ɖokuiwò me be yeɖo taɖodzinu aɖe gbɔ eye amewo akpɔ ŋudzedze ɖe ŋuwò. Togbɔ be le gɔmedzedzea me la kpekpe ɖe ame bubuwo ŋu sesẽ na wò hã la, anɔ eme be èva le vivi sem na esia wɔwɔ. Nu siwo nàtsɔ asa vɔe be nàna kpekpeɖeŋu ame bubuwo la made nu si gbegbe nàkpɔ tso esia wɔwɔ me ŋu o.”—Alana.


text:
Dasiamime
Template:DasiamimeƔletigbalẽ2022
Dasiamime (alo August) enye ɣleti enyilia le fea me. Ɣleti sia le Gregoria ɣletigbalẽa me. Ŋkeke 31 ye le ɣletia me.
Le blema ŋɔli la, woyɔna ɣleti sia be Sextilis le Latingbe me elabena enye ɣleti adelia le Roma ɣletigbalẽa me. Le fe 8 BC me la, wotrɔ ŋkɔa tsɔ de bubu Roma fiagã Augustus ŋu.
Nu bubuwo[trɔ asi le eŋu | trɔ asi le etsofe ŋu]
- Ameaɖewo tsɔ sefofo si Eŋglisiawo yɔna be gladiolus kple poppy abe sefofo tɔxe na Dasiamime ene.
- Kpe xɔasiwo si woyɔna be peridot, sardonyx, kple sapphire le Eŋlisigbe me la, wonye kpe tɔxewo na amesiwo wodzi le Dasiamime me.
Ŋkeke tɔxewo le Dasiamime me[trɔ asi le eŋu | trɔ asi le etsofe ŋu]
- Dasiamime 4, 1974 - Ghana dukɔa dze ʋu kum to nuɖusi me.
- Dasiamime 6, 1945 - Amerika da "bomb" ɖe Hiroshima dzi le Japan.
- Dasiamime 9, 1945 - Amerika da "bomb" ɖe Nagasaki dzi le Japan.
- Dasiamime 9, 1965 - Singapore dukɔ fe tso Malaysia me eye wò zu dukɔ le eɖokui si.
- Dasiamime 10, 1822 - Ecuador zu dukɔ si le eɖokuisi.
- Dasiamime 14, 1947 - Pakistan xɔ ɖokuisinɔnɔ.
- Dasiamime 15, 1945 - Korea xɔ ɖokuisinɔnɔ.
- Dasiamime 15, 1947 - India xɔ ɖokuisinɔnɔ.
- Dasiamime 25, 1825 - Uruguay xɔ ɖokuisinɔnɔ tso Brazil si me.
- Dasiamime 31, 1957 - Malaysia xɔ ɖokuisinɔnɔ eye wòzu dukɔ le eɖokui si.


text:
SƆHƐWO BIANA BE
Nu Ka Tae Wòle Be Manɔ Ŋutifafa Me Kple Nɔvinyewo?
“Wole dzrea wɔm gake wole ŋkua kpɔm”
Wogblɔna zi geɖe tso koklowo ŋu be “wole dzrea wɔm gake wole ŋkua kpɔm.” Alea wònɔna le tɔvi-nɔviwo dome zi geɖe. Wolɔ̃ wo nɔewo gake ɣeaɖewoɣia, wowɔa dzre hã. Helena si xɔ fe 18 gblɔ be: “Nɔvinyeŋutsu suea doa dziku nam. Enya nu siwo tututu wòawɔ kple ɣeyiɣi siwo me wòawɔ wo be wòaho dzi nam!”
Tɔvi-nɔviwo ate ŋu akpɔ wo dome masɔmasɔwo gbɔ ne wonya ale si woaɖo dze tso wo ŋu ahakpɔ wo gbɔe. Le kpɔɖeŋu me:
Ne ŋutsuvi aɖe kple eyometɔ, si hã nye ŋutsuvi, wole xɔ ɖeka me la, woate ŋu ava nɔ nya hem be yewo nɔvi le ŋku kem ɖe yewofe nuwo me akpa. Aleke miakpɔ nya ma gbɔe? Misrɔ̃ ale si mialɔ̃ ɖe nu ɖeka dzi, eye ame sia ame naganɔ ŋku kem ɖe nɔvia fe nuwo me akpa o. Miwɔ ɖe Biblia fe aɖaŋuɖoɖo si le Luka 6:31 dzi.
Ate ŋu adzɔ be nyɔnuvi aɖe kple eyometɔ, si hã nye nyɔnuvi, woanɔ wo nɔewo fe nudodowo zãm, gake womebiaa wo nɔewo hafi tsɔnɛ o. Aleke miakpɔ nya ma gbɔe? Miɖo dze tso eŋu, eye miaɖo seɖofe siwo sɔ na mia nɔewo. Miwɔ ɖe Biblia fe aɖaŋuɖoɖo si le 2 Timoteo 2:24 dzi.
Ɣeaɖewoɣi la, kuxi sesẽwo ate ŋu aɖo tɔvi-nɔviwo dome eye emetsonuwo ate ŋu agblẽ nu le ame ŋu. Bu Biblia me kpɔɖeŋu eve siawo ŋu kpɔ:
Esi Miriam kple Aron ʋã ŋu wo nɔviŋutsu Mose la, eme menyo na wo kura o. Xlẽ ŋutinya ma le 4 Mose 12:1-15. Eyome bia ɖokuiwò be: ‘Aleke mawɔ be nyemaganɔ ŋu ʋãm nɔvinye o?’
Kain do dziku ɖe nɔvia Abel ŋu vevie ale gbegbe be wòwui. Xlẽ ŋutinya ma le 1 Mose 4:1-12. Eyome bia ɖokuiwò be: ‘Aleke mawɔ aɖu ɖokuinye dzi ne medo dziku ɖe nɔvinye ŋu?’
Susu eve siwo ta wòle be nàwɔ ŋutifafa
Aleke kee wòɖasesẽ na wò be nànɔ ŋutifafa me kple nɔviwòwo o, susu eve ya teti li siwo ta wòle be nàdze agbagba awɔe nenema.
Enye dzesi be ame le tsitsim. Ðekadzɛ aɖe si ŋkɔe nye Alex gblɔ be: “Medoa dziku ɖe nɔvinyenyɔnu eve siwo dzɔ ɖe yonyeme ŋu kabakaba. Gake fifia, meva fa eye megbɔa dzi ɖi na wo. Fifiaa, àte ŋu agblɔ be metsi.”
Biblia gblɔ be: “Ame si medoa dziku kabakaba o la, nugɔmesese bɔ ɖe esi, ke ame si megbɔa dzi ɖi o la ɖea efe bometsitsi fiana.”—Lododowo 14:29.
Enye hehe nyui aɖe ɖe etsɔme ŋu. Ne màte ŋu aŋe aɖaba afu nɔviwòwo fe gbɔdzɔgbɔdzɔwo dzi o la, ke aleke nàva wɔ nu ɖe srɔ̃wò, wò dɔwɔhati, wò dɔtɔ alo ame bubu aɖe fe gbɔdzɔgbɔdzɔwo ŋu?
Nyatefe matrɔmatrɔ: Ale si wò kple amewo dome anɔ le etsɔme la nɔ te ɖe ale si nètea ŋu ɖoa dze tso masɔmasɔwo ŋu hekpɔa wo gbɔe dzi, eye fomea mee nye tefe nyuitɔ si nàte ŋu asrɔ̃ nɔnɔme sia le.
Biblia gblɔ be: “Ne . . . wòanye nu si atso mia gbɔ la, minɔ anyi kple amewo katã le ŋutifafa me.”—Romatɔwo 12:18.
Ðe nàdi be yeawɔ nane atsɔ akpɔ nya aɖe si ɖo wò kple nɔviwò dome la gbɔa? Ke xlẽ “Nya siwo hawòtiwo gblɔ,” eye nàdzro nyati sia fe dɔwɔgbalẽvi si fe tanyae nye, “Ale Si Nànɔ Anyi Kple Nɔviwòwo Le Ŋutifafa Me” hã me.


text:
Amegbetɔ Ƒe Lãmenuwo – The Internal Organs of the Human
This is a one-stop shop for Eʋe words for learners, researchers, translators and users of the Ewegbe generally.
We hope this helps.
Eʋegbe
English
dzi
Dɔwɔwɔwo:
Dzi tutua ʋu ɖo ɖe lãme fe akpa sia akpa.
heart
aklã
Dɔwɔwɔwo:
Aklã nye tefe si lãme srana nuɖuɖu me lena hekpɔa nunyiamewo. Eɖea aɖiwo tso míafe ʋu kple lãmewo me eye wònana dzoxɔxɔ míafe lãme.
liver
veve
Dɔwɔwɔwo:
bile
vevegoe
Dɔwɔwɔwo:
Vevegoe kpena ɖe míaŋu hedia tefe na veve va se ɖe esime wòhiã be nuɖuɖu na gbã le lãme.
gallbladder
aɖuɖɔtoe
bladder
dɔkaglã
Dɔwɔwɔwo:
Enye tefe aɖe si nuɖuɖu siwo mete ŋu gbã o la yina. Ŋutilã noa /ɖe tsi le eme eye nuɖuɖu mamlɛa zua mi / afɔdzi / kpɔxa / nogodo míaŋu hedia tefe na veve va se ɖe esime wòhiã be na le lãme.
large intestine
susu
Dɔwɔwɔwo:
Susu nye nusi kpɔa nu gbagbewo fe zɔzɔ kple ʋaʋa tso tefe yi tefe, alɔ̃, dɔwuae, tsikɔwuame kple nu bubu ɖe sia ɖe wɔwɔ si hiã na nu gbagbewo fe agbenɔnɔ dzi.
brain
ahɔhɔ̃
brain
dzitodzito
Dzitodzito nye nu si kpena ɖe míaŋu be míete ŋu gbɔna ya. Etsɔna alo hea ya tso xexe (yame) vaa míafe lãme eye wòkakana ya si le dodom tso míafe lãme ɖoɖe xexe (yame).


text:
Ðekakpui me Ŋusẽ Me Nɔnɔ Tegbee!
Ðekakpui me Ŋusẽ Me Nɔnɔ Tegbee!
MAGADIDI hafi ŋutsu aɖe si le Yesu xa la aku o. Eɖe kuku be: “Yesu, ɖo ŋku dzinye, ne èva ɖo wò fiaɖufe la me.” Yesu ɖo eŋu nɛ be: ‘Vavã mele egblɔm na wò egbea bena: Ànɔ Paradiso la me kplim.’ (Luka 23:42, 43) Míenya ŋutsu sia ŋkɔ o, eye ele eme be menye dɔléle alo tsitsi tae wòle kukum ɖo o; hlɔ̃ aɖe si wòdo tae wole ewum ɖo. Ke hã, nɔnɔme wɔnublanui si me wònɔ la ate ŋu ade dzi fo na ame tsitsiwo.
Ne míede ŋugble le kakaɖedzi sẽŋu si nɔ ŋutsu ma si ŋu la, awɔ dɔ ɖe mía dzi godoo! Togbɔ be woklã Yesu ɖe ati ŋu le egbɔ, eye eya hã nɔ kukum hã la, kakaɖedzi nɔ ŋutsu ma si be Yesu ava nye Fia le Mawu fe Fiaɖufea me. Efe susu gblɔ nɛ hã be Yesu ava ɖo ŋku ye dzi gbeɖeka ahakpe ɖe ye ŋu. Wò ya bu eŋu kpɔ ko—woava fɔ ŋutsu ma si wobu fɔe la ɖe paradiso dzeani aɖe me, esime Yesu anye Fia!
Amefomea le nɔnɔme aɖe si sɔ kple nuvɔ̃wɔla ma si nɔ kukum la tɔ me egbea. Alekee? Ƒe ka kee míeɖaxɔ o, mí katã míele nuvɔ̃ fe tohehe xɔm, eye ehiã be woaxɔ na mí. (Romatɔwo 5:12) Abe alesi nuvlowɔla ma wɔe ene la, míate ŋu atrɔ ɖe Kristo Yesu ŋu hena mɔkpɔkpɔ—míate ŋu atrɔ ɖe eŋu be míakpɔ gbɔdzɔe tso kuxi sesẽ siwo me míetona le tsitsi me kura gɔ̃ hã me! Le nyatefe me la, Yesu do agbe nɔnɔ tegbee ŋugbe na amefomea. Ɣemaɣi la, míade blibo le ŋutilã kple susu me le paradisonyigba dzi.—Yohanes 3:16, 36.
Woawɔ Nuwo Katã Yeye na Tsitsiawo Kple Ðeviwo Siaa
Ne Kristo le fia ɖum la, “dzi adzɔ [anyigbadzitɔwo katã] ɖe ŋutifafa gbogbo la ŋuti.” (Psalmo 37:11) Ame aɖeke magagblɔ be “yele dɔ lém o.” (Yesaya 33:24) Woaɖe nuwɔame ɖesiaɖe si me míanya to la ɖa, elabena ɣemaɣi la, “xɔdrɔ̃wo ati kpo abe zi ene, eye aɖetututɔwo fe aɖe atso aseye.” (Yesaya 35:6) Ðekakpui me ŋusẽ agaɖo ame tsitsiwo ŋu; “[woagaɖo wofe] ɖekakpuiŋkekewo me.”—Hiob 33:25.
Mateo 9:35, 36; 15:30, 31; Marko 1:40-42) Eɖe nusi efe Fiaɖufea awɔ na amewo la fia wòdze fã. Yesu fɔ amesiwo ku la dometɔ gbogbo aɖewo ɖe tsitre gɔ̃ hã. (Luka 7:11-17; Yohanes 11:38-44) Eto esia wɔwɔ me na kakaɖedzi geɖe gava su amewo si be “amesiwo katã le yɔdowo me la, woase efe gbe” abe alesi wòdo ŋugbe ene.—Yohanes 5:28, 29; Dɔwɔwɔwo 24:15.Gake ɖe míate ŋu aka ɖe nusia dzia? Enyo, de ŋugble le amesi do Paradiso ŋugbe na ŋutsu si ɖo kudo nu la ŋu kpɔ. Amewo kplɔ atatututɔwo, xɔdrɔ̃wo, ŋkuagbãtɔwo kple tokunɔwo va Yesu gbɔe zi geɖe. Eda “dɔlélewo kple lãmegbegblẽwo katã fomevi” mawo na wo. (
Bu eŋu kpɔ ko be wòe nye ma fɔ kple ŋutilã yeye le Paradiso aɖe me hekpɔ be yele nu kpɔm nyuie, yele xeviwo fe xɔxlɔ̃ kple gbeɖiɖi viviwo sem, abɔ kple afɔwo megale ye vem o, eye yefe susu le ŋute bliboe! “Ƒe, siwo ŋu nèle [gbɔgblɔm] le be, womedze ye ŋu o la” nu va yi tegbee. (Nyagblɔla 12:1-7; Yesaya 35:5, 6) ‘Woaɖe ku’ kura gɔ̃ hã ɖa—‘woamii tegbee.’—Korintotɔwo I, 15:26, 54.
Ne míetsɔ xexeame nudzɔdzɔwo sɔ kple Biblia fe nyagblɔɖiwo la, míakpɔe be etefe magadidi o tsitsi me kuxiwo nu ayi keŋkeŋ. (Mateo 24:7, 12, 14; Luka 21:11; Timoteo II, 3:1-5) Etefe madidi o ame tsitsi siwo katã xɔ Mawu dzi se eye wosubɔnɛ la agaɖo wofe ɖekakpui me ŋusẽ me—gake fifia ya, yi ɖe mavɔmavɔ me!—g2/06.
[Aɖaka/Nɔnɔmetata si le axa 27]
Nɔ Susua Zãm!
Abe alesi ŋutilã me kamedede doa ŋusẽ lãmekawo ene la, susua zazã nana ahɔhɔ̃a wɔa dɔ nyuie. Be míado ŋusẽ ahɔhɔ̃a la, ehiã be míanɔ nu yeyewo wɔm. Mɔ siwo dzi míato ado ŋusẽ míafe ahɔhɔ̃a fe dɔwɔwɔ dometɔ aɖewo enye esiwo gbɔna.
▪ Srɔ̃ nu yeyewo; ate ŋu anye ati alo aɖi dada, aɖaŋudɔwo abe kusi alo papa lɔlɔ ene kple bubuawo; àte ŋu asrɔ̃ gbe yeye aɖe hã.
▪ De ha kple ame fomevi vovovowo; ɖo dze kpli wo be susua natrɔ ɖe nu yeyewo ŋu ahaɖa ɖe edzi.
▪ Do vivi ɖe mawusubɔsubɔ ŋu. “Migatsi dzimaɖi le naneke ŋuti o, ke boŋ le nusianu me la mitsɔ gbedodoɖa kple kukuɖeɖe na Mawu nanya miafe dzimedidiwo, eye mitsɔ akpedada kpe ɖe eŋuti. Eye Mawu fe ŋutifafa, si fo gɔmesesewo katã ta la, adzɔ miafe dziwo kple miafe tamesusuwo ŋu adzra wo ɖo le Kristo Yesu me.”—Filipitɔwo 4:6, 7.
▪ Xlẽ agbalẽ nyuiwo; ɖo dze tso nusiwo nèxlẽ ŋu na amewo.
▪ Ðo ŋku nusiwo nèse le radio dzi alo kpɔ le television dzi be wò susu nayi edzi anɔ dɔ wɔm.
▪ Ne ɖusi nèwɔna la, ekema zã miasi nàtsɔ asi television, azã telefon, alo aklɔ aɖui eye nenye miawɔla nènye la, zã ɖusi tsɔ wɔ woe.
▪ Zã wò ŋku, wò to, wò aɖe, wò ŋɔti kple ŋutilã le ŋkeke bliboa me.
▪ Bia modzakaɖefe siwo tsɔ ɖe mia gbɔ kple esiwo le didifewo ŋuti nyawo eye nàɖi tsa yi tefe mawo.
[Nɔnɔmetata si le axa 26]
Yesu do ŋugbe be etefe madidi o, tsitsi me vevesesewo nu ayi, eye ɖekakpui me ŋusẽ axɔ ɖe etefe tegbee


text:
SƆHƐWO BIANA BE
Nu Kae Mawɔ Le Nye Nyɔnyrɔxɔxɔ Megbe?—Akpa 1: Yi Nu Siawo Wɔwɔ Dzi
Abe ale si ko ame léa be na efe nu veviwo, abe afe alo ʋu enea, nenema kee wòle be nàwɔe na wò kple Mawu dome xɔlɔ̃wɔwɔa. Nu kawoe nàwɔ be wò kple Mawu dome xɔlɔ̃wɔwɔa nanɔ sesẽm ɖe edzi le wò nyɔnyrɔxɔxɔ megbe?
Nyati sia adzro nya siawo me
Nɔ Mawu fe Nyaa srɔ̃m
Mawunyakpukpui vevi: ‘Yi edzi nànɔ ku tsem le dɔ nyui sia dɔ nyui wɔwɔ me, eye nànɔ tsitsim le Mawu ŋuti sidzedze vavãtɔ la me.’—Kolosetɔwo 1:10.
Nu si wòfia: Le wò nyɔnyrɔxɔxɔ megbea, ele be nànɔ Biblia xlẽm eye nànɔ ŋugble dem le nu siwo nèsrɔ̃ la ŋu.—Psalmo 25:4; 119:97.
Nu si ate ŋu adzɔ: Ɣeaɖewoɣia, madzro wò be yeasrɔ̃ nu o. Ate ŋu awɔ na wò gɔ̃ hã be ye ya nusɔsrɔ̃ medzɔa dzi na ye o.
Nu si nàte ŋu awɔ: Srɔ̃ nu geɖe tso Biblia me nyati siwo dzɔa dzi na wò ŋu. Wò ŋutɔ wɔ ɖoɖo ɖe ɣeyiɣi si nàtsɔ asrɔ̃ Biblia la kple míafe Biblia srɔ̃gbalẽwo ŋu. Gake kpɔ egbɔ be nu siwo ŋu nàwɔ ɖoɖo ɖoa megasɔ gbɔ akpã be woava nye agba na wò o. Ne èle nu srɔ̃m la, wò taɖodzinu nenye be nàyi edzi anɔ Yehowa kple efe Nyaa lɔ̃m ɖe edzi. Nusɔsrɔ̃ alea aɖe vi na wò eye ase vivi nɛ.—Psalmo 16:11.
Kpekpeɖeŋu: Be nu si srɔ̃m nèle naɖe vi na wò geɖe wua, srɔ̃ nua le afi si ɖoɖoezizi le, ale be naneke nagahe wò susu o.
Èhiã kpekpeɖeŋu geɖe wua?
Xlẽ nyati siawo:
“Viɖe Kae Makpɔ Tso Biblia Xexlẽ Me?—Akpa 2 Lia: Na Biblia Xexlẽ Navivi Nuwò”
“How Can I Learn to Focus?” ( “Comment puis-je apprendre à me concentrer ?”)
Kpɔ video sia:
Wɔ efe kɔpi:
Nɔ gbe dom ɖa na Yehowa
Mawunyakpukpui vevi: “Migatsi dzimaɖi le naneke ŋuti o, ke boŋ le nu sia nu me la, mito gbedodoɖa kple kokofofo kpakple akpedada dzi miana Mawu nanya miafe dzimedidiwo.”—Filipitɔwo 4:6.
Nu si wòfia: Dzeɖoɖo kple Mawu fia be míafo nu nɛ eye eya hã nafo nu na mí: Ne èle Biblia xlẽm la, ke efia be Mawu le nu fom na wò; eye ne wò hã èdo gbe ɖa nɛ la, ke efia be èle nu fom nɛ. Le wò gbedodoɖawo mea, àte ŋu abiae be wòakpe ɖe ŋuwò eye àte ŋu ada akpe nɛ ɖe nu siwo wɔm wòle na wò la ta.
Nu si ate ŋu adzɔ: Ɣeaɖewoɣia, míesena le mía ɖokui me be míafe gbedodoɖawo nye nya ɖeka tɔgbi gbɔgblɔ ko. Àte ŋu ava nɔ sesẽm le ɖokuiwò me be, ‘Ðe Yehowa ɖoa tom ne mèle gbe dom ɖa nɛa? Alo ɖe wòdi be mado gbe ɖa na ye gɔ̃ hã?’—Psalmo 10:1.
Nu si nàte ŋu awɔ: Le ŋkekea mea, de ŋugble le nu siwo ŋu nàdi be yeado gbe ɖa le. Ne wò nɔnɔmea alo afi si nèle meɖe mɔ be nàdo gbe ɖa wòadidi oa, àte ŋu atiae be yeado gbea ɖa ɣeyiɣi bubu le ŋkekea me. Do gbe ɖa tso nu siwo le vevie na wò ŋutɔ kple ame bubuwo fe hiahiãwo ŋu.—Filipitɔwo 2:4.
Kpekpeɖeŋu: Ne èva de dzesi be wò gbedodoɖawo nye nya ɖeka tɔgbi gbɔgblɔa, do gbe ɖa na Yehowa tso eŋu. Edi be nàgblɔ wò dzimaɖitsitsiwo katã na ye. Esiwo ku ɖe wò gbedodoɖa ŋu hã le eme.—1 Yohanes 5:14.
Èhiã kpekpeɖeŋu geɖe wua?
Xlẽ nyati sia:
Wɔ efe kɔpi:
Nɔ nu fom tso nu siwo dzi nèxɔ se ŋu na amewo
Mawunyakpukpui vevi: “Kpɔ ɖokuiwò kple wò nufiafia dzi nyuie ɣeawokatãɣi. . . . Ne èwɔ esia la, àxɔ ɖokuiwò kple ame siwo ɖoa to wò la siaa ɖe agbe.”—1 Timoteo 4:16.
Nu si wòfia: Ne ègblɔa nu siwo dzi nèxɔ se na amewoa, esia ado ŋusẽ wò xɔse. Eye esia ate ŋu axɔ ame siwo ɖoa to wò kple wò ŋutɔ siaa ɖe agbe.
Nu si ate ŋu adzɔ: Ɣeaɖewoɣia, akpe lãme na wò be nàgblɔ nu siwo nèsrɔ̃ la na amewo. Vevietɔ ne èdi be yeaɖe gbefã le sukua, vɔvɔ̃ ate ŋu aɖo wò.
Nu si nàte ŋu awɔ: Mègaɖe mɔ be seselelãme manyomanyowo abe vɔvɔ̃ ene nakpɔ ŋusẽ ɖe ale si nèwɔa nui dzi o. Apostolo Paulo gblɔ be: “Ke ne [nyemeɖe gbefã nya nyuia] tso dzi me o hã la, wotsɔ afedzikpɔkpɔdɔ de asi nam.” (1 Korintotɔwo 9:16, 17) Togbɔ be ɣeaɖewoɣi menɔ bɔbɔe na Paulo be wòaɖe gbefã o hã, edze agbagba ɖe gbefã elabe enyae be dɔ wònye wode asi na ye.
Kpekpeɖeŋu: Na dziwòlawo nakpe ɖe ŋuwò nadze xɔ̃ nɔvi aɖe si doa vevie gbefãɖeɖedɔa be nàsrɔ̃ efe kpɔɖeŋu.—Lododowo 27:17.
Èhiã kpekpeɖeŋu geɖe wua?
Xlẽ nyati sia:
Nɔ Kristotɔwo fe kpekpewo dem
Mawunyakpukpui vevi: “Mina míanɔ mía nɔewo ŋu bum, ale be míado ŋusẽ mía nɔewo na lɔlɔ̃ kple dɔ nyuiwo wɔwɔ, eye míaganɔ míafe kpekpewo gblẽm ɖi . . . o.”—Hebritɔwo 10:24, 25.
Nu si wòfia: Susu vevi si tae míeyia kpekpewo ɖoe nye be míasubɔ Yehowa. Gake kpekpeawo dede gaɖea vi na mí le mɔ eve aɖewo hã nu. Gbãa, nɔviwo ade dzi fo na wò le kpekpeawo me. Eye evelia, wò hã ade dzi fo na nɔviawo ne èyi kpekpeawo heɖo nya ŋu.—Romatɔwo 1:11, 12.
Nu si ate ŋu adzɔ: Ɣeaɖewoɣi ne èle kpekpeawo mea, nu bubu aɖewo ate ŋu ahe wò susu eye esia ate ŋu awɔe be nya veviawo matsi susu me na wò o. Alo àva nɔ kpekpeawo dam fu ɣeaɖewoɣi le esi sukudɔdeasiwo va le ɣeyiɣi xɔm le asiwò ta.
Nu si nàte ŋu awɔ: Anyo be nàwɔ wò sukudɔdeasiwo, ke hã dze agbagba nànɔ kpekpeawo dem edziedzi eye nàɖoe wò taɖodzinu be le kpekpeawo mea, yeasrɔ̃ nu vevi aɖe. Ðo nya ŋu le kpekpeawo me. Le kpekpe ɖe sia ɖe megbea, dze agbagba nàte ɖe ame ɖeka aɖe ya teti ŋu nàkafui ɖe dɔdeasi aɖe si wòwɔ alo esi wòɖo nya ŋu ta.
Kpekpeɖeŋu: Srɔ̃ nu siwo miasrɔ̃ le kpekpea me la do ŋgɔ. Wɔ JW Library® dɔwɔnua fe kɔpi eye nàzã efe akpa si nye “Kpekpewo” atsɔ adzra ɖo ɖe nu siwo miasrɔ̃ le kpekpeawo me ŋu.
Èhiã kpekpeɖeŋu geɖe wua?
Xlẽ nyati sia:
“Why Go to Christian Meetings?” (“Pourquoi assister aux réunions chrétiennes ?”)


text:
SƆHƐWO BIANA BE
Ðe Xexea Dzɔ Le Eɖokui Sia?—Akpa 2: Nu Ka Tae Mele Be Nàxɔ Nɔnɔmetɔtrɔ Ƒe Nufiafia Dzi Ase O?
Alex tɔtɔ kura. Exɔ Mawu dzi se tso gbe aɖe gbe ke eye wòxɔe se hã be ɖe wowɔ xexea. Gake egbea wofe nugbagbeŋutinunyafiala gblɔe gbeteɖedzitɔe be dzɔdzɔmeŋutinunya vavã dzie wotu nu gbagbewo fe nɔnɔmetɔtrɔ fe nufiafia ɖo. Alex medi be woabu ye bometsilae o. Egblɔ na eɖokui be: ‘Ne dzɔdzɔmeŋutinunyalawo ɖo kpe nɔnɔmetɔtrɔ fe nufiafia dzia, ame kae menye atɔ gbe wo?’
Èse le ɖokuiwò me alea kpɔa? Ðewohĩ èxɔ nya si Biblia gblɔ be “le gɔmedzedzea me Mawu wɔ dzifo kple anyigba” la dzi se le wò agbe me katã. (1 Mose 1:1) Gake nyitsɔ laa la, amewo va le agbagba dzem be yewoana nàxɔe ase be nyakpakpae nya siwo wogblɔna be ɖe wowɔ xexea la nye eye be nɔnɔmetɔtrɔ fe nufiafia boŋue nye nyatefea. Ðe wòle be nàxɔ wo dzi asea? Nu ka tae mele be nàxɔ nɔnɔmetɔtrɔ fe nufiafia dzi ase o?
Susu eve siwo tae mele be nàxɔ nɔnɔmetɔtrɔ fe nufiafia dzi ase o
Susu eve siwo tae mele be nàxɔ nɔnɔmetɔtrɔ fe nufiafia dzi ase o
Dzɔdzɔmeŋutinunyalawo fe susuwo to vovo le ale si nu gbagbewo wɔ trɔ la ŋu. Togbɔ be dzɔdzɔmeŋutinunyalawo ku me geɖe tso nu gbagbewo fe nɔnɔmetɔtrɔ ŋu hã la, wofe susu mewɔ ɖeka o.
Bu nya sia ŋu: Ne dzɔdzɔmeŋutinunyala siwo wòle be woaɖu tu na nya siwo ku ɖe nɔnɔmetɔtrɔ fe nufiafia ŋu ŋutɔ hã mete ŋu le ta kpɔm na nya sia o la, ɖe wòanye nu gbegblẽ ne mèxɔ wofe nufiafia ma dzi se oa?—Psalmo 10:4.
Nu si dzi nèxɔ se le vevie. Ŋutsuvi si ŋkɔe nye Zachary gblɔ be: “Ne ɖeko nu gbagbewo dzɔ le wo ɖokuiwo si la, ke viɖe aɖeke mele míafe agbe kple xexea blibo la katã ŋu o.” Susu le efe nyaa me. Nya lae nye be nenye be ɖeko nuwo dzɔ le wo ɖokui si la, ke efia be tameɖoɖo gobi aɖeke mele míafe agbe ŋu. (1 Korintotɔwo 15:32) Evɔ nenye nyatefe be ɖe wowɔ xexea kple emenuwo la, míate ŋu akpɔ ŋuɖoɖo fakɔnamewo na nyabiase siwo ku ɖe tameɖoɖo si le agbe ŋu kple ale si etsɔme anɔ ŋu.—Yeremiya 29:11.
Bu nya sia ŋu: Vi kae nyatefe si ku ɖe nɔnɔmetɔtrɔ fe nufiafia kple xexemewɔwɔ ŋu nyanya aɖe na wò?—Hebritɔwo 11:1.
Bu nyabiase siawo ŋu kpɔ
NYA SI AMEWO GBLƆNA: ‘Nu siwo katã le xexea me la dzɔ tso nane si wò kpoyi le vo me la gbɔ.’
Ame kae na nua wò alo nu kae na wòwò?
Eka mee susu le wu, be woaxɔe se be nu siwo katã le xexea me metso naneke gbɔ o loo alo be woaxɔe se be nane alo ame aɖe gbɔe nu siwo katã le xexea me tso?
NYA SI AMEWO GBLƆNA: ‘Lãwoe nɔ tɔtrɔm ʋuu va zu amegbetɔwo.’
Nenye lãwo, abe kesewo ene mee amegbetɔwo dzɔ tso ɖe, ke nu ka tae amegbetɔwo nya nu sãsãsã wu kesewo? a
Nu ka tae nu gbagbe “kpokploetɔ” kekeake gɔ̃ hã fe wɔwɔme de ŋgɔ ŋutɔ? b
NYA SI AMEWO GBLƆNA: ‘Kpeɖodziwo li be ɖeko nu gbagbewo dzɔ le wo ɖokuiwo si.’
Ðe ame si gblɔ nya sia ŋutɔ ku nu me hekpɔ kpeɖodziwoa?
Ðe ame gbogbo mawo xɔ nɔnɔmetɔtrɔ fe nufiafia dzi se le esi wogblɔ na wo be nunyalawo katã hã xɔ edzi se ta?
a Ame aɖewo agblɔ be amegbetɔwo nyaa nu wu kesewo elabe amegbetɔwo fe ahɔhɔ̃ lolo wu kesewo tɔ. Ne èdi be yeakpɔ nu siwo tae numeɖeɖe ma mesɔ o la, ke kpɔ agbalẽ gbadza si nye The Origin Of Life—Five Questions Worth Asking alo Cinq questions à se poser sur l’origine de la vie, fe axa 28.
b Kpɔ agbalẽ gbadza si nye The Origin Of Life—Five Questions Worth Asking alo Cinq questions à se poser sur l’origine de la vie, fe axa 8-12.


text:
SƆHƐWO BIANA BE
Ðe Xexea Dzɔ Le Eɖokui Sia?—Akpa 3: Nu Ka Tae Nàxɔe Ase Be Ðe Wowɔ Xexea?
“Ne èxɔe se be ɖe wowɔ xexea kple emenuwo la, amewo abu wò movitɔe, woagblɔ be èle ɖevinu wɔm, nu siwo dziwòlawo fia wò me ko nèlé ɖe asi, alo subɔsubɔhawo flu tagbɔ na wò.”—Jeanette.
Ðe wò hã nèsena le ɖokuiwò me abe Jeanette enea? Ne nenemae la, ke ate ŋu adzɔ be nàke ɖii be menye ɖe wowɔ xexea kple emenuwo o. Nyatefeae nye be ame aɖeke medina be woabu ye bometsila o. Nu kae akpe ɖe ŋuwò?
Amenutsonyawo
1. Ne èxɔe se be ɖe wowɔ xexea la, ke ètsi tsitre ɖe dzɔdzɔmeŋutinunya ŋu.
“Nye nufiala gblɔ be ame siwo ɖɔe ale gbegbe be womate ŋu aɖe ale si xexemenuwo wɔa dɔe gɔme o lae xɔnɛ sena be ɖe wowɔ xexea kple emenuwo”—Maria.
Nu si wòle be nànya: Ame siwo gblɔa nya mawo la menya ale si tututu nyaa le o. Dzɔdzɔmeŋutinunyala xɔŋkɔwo abe Galileo kple Isaac Newton ene gɔ̃ hã xɔe se be Wɔla aɖe li. Wofe dzixɔse sia mewɔe be womegalɔ̃ dzɔdzɔmeŋutinunya o. Nenema kee, dzɔdzɔmeŋutinunyala siwo li egbea dometɔ aɖewo lɔ̃ dzɔdzɔmeŋutinunya vevie eye wogaxɔe se hã be ɖe wowɔ xexemenuwo.
Te esia kpɔ: Ŋlɔ “Aɖe Ƒe Xɔse” (nenɔ dzesi siawo “” me) le Gbetakpɔxɔ INTERNET DZI AGBALẼDZRAÐOƑE fe nudinyaŋlɔfe ne nàkpɔ dzɔdzɔmeŋutinunyala kple atikewɔla siwo xɔe se be ɖe wowɔ xexea kple emenuwo la dometɔ aɖewo. De dzesi nu siwo kpe ɖe wo ŋu woxɔe se nenema.
Nya vevitɔ: Ne èxɔe se be ɖe wowɔ xexea kple emenuwo la, mefia be ètsi tsitre ɖe dzɔdzɔmeŋutinunya ŋu o. Le nyatefe me la, nusɔsrɔ̃ tso dzɔdzɔmenuwo ŋu ana nàkpɔ kpeɖodzi geɖe be ɖe wowɔ xexea kple emenuwo.—Romatɔwo 1:20.
2. Ne èxɔe se be ɖe wowɔ xexea abe ale si Biblia gblɔe ene la, ke amewo abu be mawudzixɔsela zazɛ̃nyahelae nènye.
“Ame geɖewo bua ame siwo xɔe se be ɖe wowɔ xexea be womele ɖeke me nyam o. Wobua nya siwo le Mose Ƒe Agbalẽ Gbãtɔ me la nyakpakpawo.”—Jasmine.
Nu si wòle be nànya: Ame geɖe mesea nya si Biblia gblɔ tso xexemewɔwɔ ŋu la gɔme o. Le kpɔɖeŋu me, mawudzixɔsela aɖewo hã gblɔna be nyitsɔ laa koe wowɔ anyigba eye ŋkeke ade siwo wotsɔ wɔ anyigbadzinuwo la dometɔ ɖe sia ɖe nye gafofo 24. Biblia meda asi ɖe nya siawo dometɔ aɖeke dzi o.
Ðeko 1 Mose 1:1 gblɔ be: “Le gɔmedzedzea me Mawu wɔ dzifo kple anyigba.” Esia metsi tsitre ɖe kpeɖodzi si ŋu dzɔdzɔmeŋutinunyalawo ke ɖo be anyigba li fe miliɔn akpe geɖee nye esia la ŋu o.
Nya “ŋkeke” si wozã le Mose Ƒe Agbalẽ Gbãtɔ me la ate ŋu afia ɣeyiɣi didi aɖe. Le nyatefe me la, woyɔ ŋkeke ade siwo katã wotsɔ wɔ anyigba kple edzinuwo be “ŋkeke” le 1 Mose 2:4, Xexe Yeye Gɔmeɖeɖe Biblia.
Nya vevitɔ: Nya si Biblia gblɔ tso xexea kple emenuwo wɔwɔ ŋu wɔ ɖeka kple kpeɖodzi siwo ŋu dzɔdzɔmeŋutinunyalawo ke ɖo.
De ŋugble tso wò dzixɔsewo ŋu
Nyae be ne wobe nàxɔe ase be ɖe wowɔ xexea la, menye ɖe wobe nàxɔe se tamemabumabui o. Ke boŋ ebia be nàde ŋugble tso kpeɖodziawo ŋu. Bu esia ŋu kpɔ:
Le xexe sia me la, ne èkpɔ aɖaŋunu aɖe ko la, ènyana be aɖaŋuwɔla aɖee wɔe. Ne èkpɔ fotoɖemɔ̃, yameʋu alo afe aɖe la, èfoa nya ta enumake be ame aɖee wɔe alo tsoe. Ðe susu manɔ eme wu be nàfo nya ta nenema ke ne èkpɔ amegbetɔ fe ŋku, xeviwo le yame alo míafe anyigba la oa?
Bu nya sia ŋu: Aɖaŋuwɔlawo kpɔa anyigbadzinuwo fe nɔnɔme tsɔ trɔa si le wofe aɖaŋudɔwo ŋu woganyona wu eye wokpɔa mɔ be amewo nade dzesii be yewoe nye nuawo wɔlawo. Ðe susu le eme be míalɔ̃ ɖe amegbetɔwo fe agbagbadzedzewo dzi evɔ míagbe dzesidede Wɔla la kple efe nuwɔwɔ siwo de ŋgɔ sãsãsã la?
Nu siwo akpe ɖe ŋuwò nàdzro kpeɖodziawo me
Àte ŋu ana ale si nèxɔe se be ɖe wowɔ xexea la me nagasẽ ɖe edzi ne èdea ŋugble le kpeɖodzi siwo dze le dzɔdzɔmenuwo me la ŋu.
Te esia kpɔ: Ŋlɔ “Ðe Wowɔea?” (nenɔ dzesi siawo “” me) le Gbetakpɔxɔ INTERNET DZI AGBALẼDZRAÐOƑE fe nudinyaŋlɔfea. Tia “Ðe Wowɔea?” fe nyati aɖewo tso Nyɔ! me. Le nyati ɖe sia ɖe gome la, de dzesi nu siwo ɖe dzesi le nuwɔwɔ si ŋuti wòku ɖo la ŋu. Aleke wòna nèka ɖe edzi be Wɔla aɖe li?
Ku nu me yi ŋgɔe: Zã agbalẽ gbadza siwo gbɔna nàtsɔ adzro kpeɖodzi siwo ɖee fia be ɖe wowɔ nuwo la me tsitotsito; wole yevugbe me.
Was Life Created? alo La vie a-t-elle été créée ?
Anyigba le afi si sɔ pɛpɛpɛ le yame ale be agbe nanya nɔ le edzi.—Kpɔ axa 4-10.
Nu siwo ɖee fia be ɖe wowɔ nuwo.—Kpɔ axa 11-17.
Nya si Biblia gblɔ tso xexemewɔwɔ ŋu le Mose Ƒe Agbalẽ Gbãtɔa me wɔ ɖeka kple dzɔdzɔmeŋutinunya.—Kpɔ axa 24-28.
-
The Origin of Life—Five Questions Worth Asking alo Cinq questions à se poser sur l’origine de la vie
Agbe mate ŋu adzɔ tso nu siwo me agbe mele o me le eɖokui si o.—Kpɔ axa 4-7.
Nu gbagbewo fe wɔwɔme de ŋgɔ ale gbegbe be womate ŋu adzɔ le wo ɖokui si o.—Kpɔ axa 8-12.
Dzɔdzɔmeŋutinunyala siwo li egbea mete ŋu wɔ naneke si tea ŋu xɔa nyatakaka gbogbowo abe domenyiŋusẽfianuwo ene o.—Kpɔ axa 13-21.
Nu gbagbewo katã medzɔ tso nu gbagbe ɖeka me o. Lãwo fe ŋutinu siwo ŋu woke ɖo le tomenukuku me la, ɖo kpe edzi be lãwo fe hatsotso gãgãwo dzɔ le ɣeyiɣi ɖeka me, ke menye nu gbagbe sue aɖee nɔ tɔtrɔm vivivi ʋuu va zu lã gãwo o.—Kpɔ axa 22-29.
-
“Xexemenuwɔwɔwo, tso anyigbadzilãwo dzi va ke ɖe xexe gbahooa kple ɖoɖo si nu nuwo le le xexea me dzi, na meka ɖe edzi keŋ be Mawu li.”—Thomas.


text: 2 Megblɔ le nye dzi me be: “Mate agbeɖuɖu* kpɔ, ne makpɔ nu nyui si ado tso eme.” Ke kpɔ ɖa, esia hã toflokoe!2 Megblɔ le nukoko ŋu be, “Aɖaʋae!”Eye megblɔ le agbeɖuɖu* ŋu be, “Vi kae wòaɖe?”3 Meɖoe le nye dzi me be matsɔ wain ado dzidzɔ na ɖokuinye,+ ke hã makpɔtɔ adze nunya; meti bometsitsi gɔ̃ hã yome ne makpɔ nu si nyo na amegbetɔviwo be woawɔ le dzifoa te le wofe agbemeŋkeke ʋɛawo me.4 Mewɔ dɔ gã dɔ gãwo.+ Metu xɔwo;+ mede waingblewo.+5 Metso abɔwo kple tsaɖibɔwo, eye medo ati tseku vovovowo ɖe wo me.6 Meɖe tsitawo, ne matsɔ ade tsi avemeti fẽwo.7 Kluviwo kple kosiwo va su asinye,+ eye esiwo wodzi le afea me hã nɔ asinye.* Nyihawo kple alẽhawo+ nɔ asinye taŋ wu ame siwo katã nɔ Yerusalem do ŋgɔ nam.8 Mefo klosalo kple sika nu fu,+ fiawo fe kesinɔnuwo* kple esiwo tso nuto vovovowo me taŋtaŋ.+ Meɖo ŋutsu hadzilawo kple nyɔnu hadzilawo, eye medi nu si doa dzidzɔ geɖe na amegbetɔviwo: nyɔnu, ɛ̃, nyɔnu geɖewo nɔ asinye.9 Ale meɖo kpo gaɖo kpo ɖe edzi wu ame siwo katã nɔ Yerusalem do ŋgɔ nam.+ Eye nye nunya mege le asinye o.10 Nyemete naneke si dzrom* la ɖokuinye o.+ Nyemete dzidzɔ* aɖeke fomevi nye dzi o, elabena nye dzi kpɔ dzidzɔ ɖe dɔ sesẽ siwo katã mewɔ la ŋu; esiae nye tɔnye gome tso nye hloloetsotsowo katã me.+11 Ke esi mede ŋugble le dɔ siwo katã nye asiwo wɔ kple dɔ siwo katã ŋu megbla ɖo wɔ ŋu la,+ mekpɔe be wo katã wonye tofloko kple dagbadagba ɖe yame;+ viɖe gbagbe* aɖeke mele wo me le ɣea te o.+12 Eye metrɔ be malé ŋku ɖe nunya, aɖaʋadzedze, kple bometsitsi ŋu.+ (Elabena nu kae ame si ava ɖe fia yome la, ate ŋu awɔ? Nu si amewo wɔ va yi xoxo la koe.)13 Eye mekpɔ be nunya fo bometsitsi ta sãa,+ abe ale si ko kekeli fo viviti tae ene.14 Nunyala to ŋku ɖe ta;*+ ke bometsila ya zɔa viviti me.+ Eye meva kpɔe hã be nu ɖeka tɔgbi ye dzɔna ɖe wo katã dzi.+15 Ale megblɔ le nye dzi me be: “Nu si adzɔ ɖe bometsila dzi la kee ava dzɔ ɖe nye hã dzinye.”+ Ekema nu kae mekpɔ tso nye nunya gbogboawo me? Eye megblɔ le nye dzi me be: “Esia hã toflokoe.”16 Elabena womeɖoa ŋku nunyala loo alo bometsila dzi ɖaa o.+ Woaŋlɔ wo katã be keŋkeŋ le ŋkeke siwo gbɔna me. Eye aleke nunyala le kuku gee? Abe ale si ko bometsila le kuku ge ene.+17 Ale melé fu agbenɔnɔ,+ elabena mekpɔe be, dɔ siwo wowɔna le ɣea te la nye fuɖenameɖokui sɔŋ, elabena tofloko+ kple dagbadagba ɖe yame ko wo katã wonye.+18 Eye melé fu dɔ sesẽ siwo katã ŋu mevu ɖo wɔ le ɣea te,+ elabena ɖeko magblẽ wo ɖi na ame si ava ɖe yonyeme la tsã.+19 Eye ame kae nya ne nunyala loo alo bometsilae wòava nye?+ Gake eyae ava kpɔ ŋusẽ ɖe dɔ siwo katã metsɔ kutrikuku kple nunya wɔ le ɣea te la dzi. Esia hã toflokoe.20 Ale dzi ɖe le fonye ɖe dɔ sesẽ siwo katã ŋu mevu ɖo wɔ le ɣea te la ŋu.21 Elabena ne ame tsɔ nunya kple sidzedze kpakple aɖaŋu wɔ dɔ sesĩe hã la, ame si mekpe fu aɖeke le eŋu o la si mee efe gome la ayi.*+ Esia hã tofloko kple vɔ̃ gã aɖe wònye.22 Nu ka tututue amegbetɔ kpɔna tso efe hloloetsotso kple dɔ siwo katã ŋu wòvu ɖo* wɔ le ɣea te la me?+23 Elabena le efe ŋkekewo katã me la, dɔ siwo wòwɔna nye vevesese kple dzivee sɔŋ,+ eye le zã me hã, efe dzi megbɔna ɖe eme o.+ Esia hã toflokoe.24 Naneke menyo na amegbetɔ wu be, wòaɖu nu ano nu, eye wòakpɔ dzidzɔ* le dɔ sesẽ siwo wòwɔna la ta o.+ Nye la, mekpɔ be Mawu vavã la fe asi mee esia hã tso,+25 elabena ame kae ɖua nu noa nu nyuie wum?+26 Mawu tsɔ nunya, sidzedze kple dzidzɔkpɔkpɔ na ame si fe nu nyo eŋu,+ ke nu vɔ̃ wɔla ya, ede dɔ asi nɛ be wòafo nuwo nu fu ahali kɔ wo ɖi, ale be Mawu vavã la natsɔ wo ana ame si fe nu nyo eŋu.+ Esia hã tofloko kple dagbadagba ɖe yame wònye.


text:
Yehowa Ƒe Ʋɔnudrɔ̃gbe La Tu afe!
Yehowa Ƒe Ʋɔnudrɔ̃gbe La Tu afe!
“Yehowa fe ŋkeke gã la tu afe, etu afe, eye wòle du dzi ŋutɔ.”—ZEFANYA 1:14.
1. Nuxlɔ̃amenya kae Mawu gblɔ to Zefanya dzi?
ESUSƆ vie Yehowa Mawu natu nu kple ame vɔ̃ɖiwo. Ðo to nàse ɖa! Egblɔ nuxlɔ̃amenya sia be: “Matsrɔ̃ amegbetɔwo . . . matsrɔ̃ amegbetɔwo ɖa le anyigba dzi.” (Zefanya 1:3) Nyagblɔɖila Zefanya, si anye Fia Xizkiya nutefewɔla la fe tɔgbuitɔgbuiyɔvi dzie woto gblɔ Dziɖulagã Afetɔ Yehowa fe nya mawo. Nya nyui aɖeke menɔ nya ma si wogblɔ le Fia Yosiya si nye ame nyui la ŋɔli me na ame vɔ̃ɖi siwo nɔ Yuda-nyigba dzi o.
2. Nukata Yosiya fe nuwɔnawo mexe mɔ ɖe Yehowa fe ʋɔnudrɔ̃ŋkekea fe vava nu o?
2 Ðikeke mele eme o be Zefanya fe nyagbɔgblɔɖia na Yosiya si nye ɖekakpui la gakpɔe dze sii geɖe wu be ehiã be woaɖe tadedeagu makɔmakɔ ɖesiaɖe ɖa le Yuda. Gake afɔ siwo fia la ɖe tsɔ ɖe alakpasubɔsubɔ ɖa mete ŋu ɖe nuvɔ̃ɖiwɔwɔwo katã ɖa le dukɔa me o, eye mete ŋu lé avu ɖe nuvɔ̃ siwo tɔgbuia, Fia Manase, amesi “[tsɔ] ʋu maɖifɔ yɔ Yerusalem taŋ” wɔ la nu o. (Fiawo II, 24:3, 4; Kronika II, 34:3) Eyata Yehowa fe ʋɔnudrɔ̃gbea ava godoo.
3. Nukata míate ŋu aka ɖe edzi be amewo ate ŋu atsi agbe le “Yehowa fe dzikudogbe”?
3 Ke hã ame aɖewo atsi agbe le ŋkeke dziŋɔ ma dzi. Eyata Mawu fe nyagblɔɖila la xlɔ̃ nu be: “Hafi ne tameɖoɖo la fe vidziɣi naɖo, eye ɣeyiɣi la nu nayi, abe alesi gbe fufu ʋua yae ene, hafi ne Yehowa fe dɔmedzoe heliheli nava mia dzi, eye hafi ne Yehowa fe dzikudogbe nava mia dzi! Midi Yehowa, mi amesiwo katã bɔbɔ mia ɖokui ɖe anyi le anyigba dzi, midi dzɔdzɔenyenye, eye midi ɖokuibɔbɔ yome mɔ, ame aɖe menya nu o woatsɔ mi aɣla le Yehowa fe dzikudogbe la hĩ!” (Zefanya 2:2, 3) Mina mɔkpɔkpɔ si nye be amewo ate ŋu atsi agbe le Yehowa fe ʋɔnudrɔ̃gbea nanɔ susu me na mí ne míadzro Biblia-gbalẽ si nye Zefanya me. Woŋlɔe le Yuda do ŋgɔ na fe 648 D.M.Ŋ., wònye Mawu fe ‘nyagblɔɖinya’ si wòle be míaɖo toe kokoko.—Petro II, 1:19.
Yehowa Ke Efe Abɔ
4, 5. Aleke Zefanya 1:1-3 va eme ɖe ame vɔ̃ɖi siwo nɔ Yuda dzii?
4 “Yehowa fe gbe” si Zefanya xɔ la dze egɔme kple nuxlɔ̃ame si ŋu míefo nu tsoe va yi. Mawu gblɔ be: “Matsrɔ̃ nusianu ɖa le anyigba dzi petepete. Matsrɔ̃ amegbetɔwo kple lãwo, dzifoxewo kple fumelãwo, matsrɔ̃ nuɖianuwo kple ame vɔ̃ɖiwo ɖa, eye matsrɔ̃ amegbetɔwo ɖa le anyigba dzi, Yehowa ye gblɔe!”—Zefanya 1:1-3.
5 Ẽ, Yehowa atsi nuvɔ̃ɖiwɔwɔ gã nu le Yuda-nyigba dzi. Ameka dzie Mawu ato ‘atsrɔ̃ nusianu ɖa le anyigba dzi’? Esi wòdze fã be Zefanya gblɔ nya ɖi le Fia Yosiya fe dziɖuɣi, si dze egɔme le fe 659 D.M.Ŋ. me, fe gɔmedzedze ta la, nyagblɔɖinya mawo va eme esi Babilontɔwo va tsrɔ̃ Yuda kple efe fiadu, Yerusalem, le fe 607 D.M.Ŋ. me. Ɣemaɣi la, ‘wotsrɔ̃ ame vɔ̃ɖiwo ɖa petepete’ le Yuda.
6-8. Nya kae wogblɔ ɖi le Zefanya 1:4-6, eye aleke nyagblɔɖi ma va eme le blema Yuda?
Zefanya 1:4-6 be: “Mado nye asi ɖa ɖe Yuda kple Yerusalemtɔwo katã ŋu, eye matsrɔ̃ Baal fe susɔea ɖa le tefe sia akpe ɖe trɔ̃nuawo kple nunɔlawo fe ŋkɔ ŋu; matsrɔ̃ amesiwo dea ta agu na dzifo ŋu nuwo la, akpe ɖe amesiwo dea ta agu na Yehowa, gake wogakaa atam na Milkom la siaa ŋu; eye matsrɔ̃ amesiwo trɔ le Yehowa yome, kple amesiwo medi Yehowa alo bia eta se kpɔ o la siaa.”6 Wogblɔ nusi Mawu awɔ alakpasubɔsubɔ me nɔlawo ɖi le
7 Yehowa do efe asi ɖa ɖe Yuda kple Yerusalem nɔlawo ŋu. Eɖoe be yeatsrɔ̃ Kanaantɔwo fe vidzidzimawu si nye Baal la subɔlawo. Woyɔa nuto mawo me mawu geɖe be Baal le esi wo subɔlawo bu be ŋusẽ le wo si eye wokpɔ ŋusẽ ɖe nuto aɖewo koŋ dzi ta. Le kpɔɖeŋu me, wo dometɔ ɖekae nye Baal si Moabtɔwo kple Midiantɔwo subɔ le Peor-toa gbɔ. (Mose IV, 25:1, 3, 6) Yehowa atsrɔ̃ Baal-nunɔlawo kple Lewi-nunɔla mawɔnutefe siwo da Mawu fe se dzi va de ha kpli wo la siaa ɖa le Yuda katã.—Mose II, 20:2, 3.
8 Mawu atsrɔ̃ amesiwo ‘dea ta agu na dzifo ŋu nuwo’ hã, eye anɔ eme be amesiawo nye ɣletivimefakalawo eye wodea ta agu na ɣe. (Fiawo II, 23:11; Yeremya 19:13; 32:29) Mawu aɖe dziku ɖe amesiwo dzea agbagba be yewoatsaka tadedeagu vavãtɔ kple alakpatɔ ‘hekaa atam na Yehowa eye wogataa Milkom’ hã la ŋu. Anye be Amon-viwo fe trɔ̃ gã Molex ye wogayɔna be Milkom. Wotsɔa ɖeviwo saa vɔe le Molex subɔsubɔ me.—Fiawo I, 11:5; Yeremya 32:35.
Kristodukɔa fe Nuwuwu Gogo!
9. (a) Nuka fe fɔɖiɖie le Kristodukɔa dzi? (b) Nukae wòle be míaɖo kplikpaa awɔ, si to vovo na Yudatɔ nutefemawɔlawo fe nuwɔna?
9 Nya siawo katã na míeɖoa ŋku Kristodukɔ si nyrɔ eɖokui ɖe alakpasubɔsubɔ kple ɣletivimefakaka me vĩ la dzi. Eye akpa si wòwɔ le ame miliɔn geɖe tsɔtsɔ sa vɔe le aʋawɔwɔ siwo subɔsubɔhakplɔlawo nɔ megbe na me la nyɔ ŋu ale gbegbe! Migana míanɔ abe ame mawɔnutefe siwo nɔ Yuda, amesiwo ‘trɔ le Yehowa yome’ ene gbeɖe o, elabena awɔe be míagatsɔ ɖeke le eme o eye míagbe eta biabia se alo agbe efe mɔfiafia didi. Ke mina míayi edzi awɔ nutefe na Mawu boŋ.
10. Aleke nàɖe nusi ŋu nyagblɔɖi si le Zefanya 1:7 ku ɖo mee?
10 Nya siwo nyagblɔɖila la gagblɔ sɔ na nuvɔ̃wɔla siwo nɔ Yuda kple ame vɔ̃ɖi siwo le míafe ŋkekea me. Zefanya 1:7 gblɔ be: “Mizi ɖoɖoe le Afetɔ Yehowa ŋku me, elabena Yehowa fe ŋkeke la tu afe, elabena Yehowa ɖo vɔsagbe la ɖi, eye wòkɔ amesiwo wòkpe la ŋu!” Edze fã be ‘amesiwo wokpe’ la nye Kaldeatɔ siwo nye Yudatɔwo fe futɔwo. Yuda ŋutɔ kple efe fiadue nye ‘vɔsa’ la. Zefanya to esia me ɖe gbefã tame si Mawu ɖo be yeatsrɔ̃ Yerusalem, eye nyagblɔɖi sia ku ɖe Kristodukɔa tsɔtsrɔ̃ hã ŋu. Le nyatefe me esi Mawu fe ʋɔnudrɔ̃ŋkekea tu afe ŋutɔ egbea ta la, ele be xexeame katã ‘nazi ɖoɖoe le Dziɖulagã Afetɔ Yehowa ŋkume’ ne woase nya si gblɔm wòle to Yesu yomedzela amesiaminawo fe “ha sue” la kple wofe zɔhɛ “alẽ bubuwo” dzi. (Luka 12:32; Yohanes 10:16) Tsɔtsrɔ̃ le amesiwo katã meɖoa to o eye wotoa esia dzi tsia tre ɖe Mawu Fiaɖufea fe dziɖuɖu ŋu la lalam.—Psalmo 2:1, 2.
Avifagbe Ava Kpuie!
11. Gɔmesese kae le Zefanya 1:8-11 ŋu?
11 Zefanya 1:8-11 yi edzi gblɔ le Yehowa fe ŋkekea ŋu be: “[Ava] me le Yehowa fe vɔsagbe be, mahe to na amegãwo kple fiaviwo kpakple amesiwo katã taa dutatɔwo fe avɔwo la. Mahe to na amesiwo katã tia kpo flɔa kpuiwo, eye wotsɔa ŋutasesẽ kple alakpadada yɔa wofe afetɔ fe xɔwo taŋ la, gbemagbe. Gbemagbe la asifunu aɖi tso tɔmelãgbo la nu, avifafa atso du la fe to evelia, eye hoowɔwɔ gã atso togbɛwo dzi, Yehowa ye gblɔe! Mi ʋe me nɔlawo, mifa avi, elabena woatsrɔ̃ asitsalawo katã kple amesiwo do klosalogba ɖe ta.”
12. Aleke wòdzɔe be wokpɔ ame aɖewo ‘wodo dutatɔwo fe awuwo’?
12 Amesiwo ava ɖu fia ɖe Fia Yosiya yomee nye Yoaxaz, Yoyakim, kple Yoyaxin. Emegbe Zedekiya fe dziɖuɣi si me woava tsrɔ̃ Yerusalem le la akplɔe ɖo. Togbɔ be wodze ŋgɔ afɔku sia hã la, anye be ame aɖewo di be yewoadze dukɔ siwo fo xlã wo ŋu to ‘dutatɔwo fe awuwo dodo’ me. Nenema ke ame geɖe ɖenɛ fiana le mɔ vovovowo nu be yewomenye Yehowa fe habɔbɔa me tɔwo o. Esi woɖee fia be yewonye Satana fe habɔbɔa fe akpa aɖe ta la, woahe to na wo.
13. Nukae Zefanya fe nyagblɔɖia gblɔ be adzɔ ne Babilontɔwo va dze Yerusalem dzi?
13 “Ŋkeke” si dzi woabia akɔnta Yuda la sɔ kple ŋkeke si dzi Yehowa adrɔ̃ toheʋɔnu efe futɔwo, atsi nuvɔ̃ɖiwɔwɔ nu, eye wòaɖe efe gãnyenye afia. Ne Babilontɔwo va dze Yerusalem dzi la, asifunu aɖi tso Tɔmelãgbo la nu. Anye be esi tɔmelãdzrafe te ɖe afima ŋu tae wotsɔ ŋkɔ nɛ nenema ɖo. (Nexemya 13:16) Babilon fe aʋakɔwo age ɖe tefe si woyɔna be to evelia, eye ‘hoowɔwɔ gã si tso togbɛwo dzi’ la anye Kaldeatɔ siwo gbɔna la fe hoowɔwɔ. Ʋe me nɔlawo ‘afa avi,’ ɖewohĩ Tyropoeon-bali fe dzigbe gomee wowɔnɛ. Nukatae woafa avi ɖo? Elabena asitsatsa, kple ‘amesiwo tsaa klosalosi’ hã nu ayi le afima.
14. Afikae Mawu adzro amesiwo be yewonye esubɔlawo me tsitotsito ase ɖo?
14 Afikae Yehowa adzro amesiwo be yewonye esubɔlawo me ase ɖo? Nyagblɔɖia yi edzi be: “Le ɣemaɣi la matsɔ akaɖi atsa le Yerusalem, eye mahe to na amesiwo katã ɖo fã ɖi hele gbɔgblɔm le wofe dzi me be: Yehowa mele nyui alo vɔ̃ wɔ ge o. Woaha wofe kesinɔnuwo, eye wofe afewo azu afedo; woatu xɔ, ke womanɔ eme o, eye woade weingble, ke womano efe wein o.”—Zefanya 1:12, 13.
15. (a) Nukae nɔ Yerusalem-nunɔla xɔsegbelawo lalam? (b) Nukae ava dzɔ ɖe egbeŋkekea me alakpasubɔsubɔ me nɔlawo dzi?
15 Yerusalem-nunɔla xɔsegbelawo tsɔ alakpasubɔsubɔ tsaka Yehowa subɔsubɔe. Togbɔ be wobu be yewole dedie hã la, Mawu adi wo ake ɖe wo ŋu abe akaɖi si bina nyuie ye wòklẽ ɖe gbɔgbɔmeviviti si me wobe ɖo la ene. Wo dometɔ aɖeke masi le Mawu fe ʋɔnudrɔ̃nya kple eŋu tohehea nu o. Megbedela ɖokuiŋudzela mawo ɖe dzi ɖi henɔ anyi abe ahae ɖo fã ɖe weinze gɔme ene. Womedi be Mawu fe ʋɔnudrɔ̃nya si fia be ava de nu amegbetɔwo Timoteo II, 3:1-5; Petro II, 3:3, 4, 10.fe nyawo me la fe ɖeke naɖe fu na yewo o, gake womate ŋu asi le Mawu fe ʋɔnudɔdrɔ̃ si ava wo dzi nu o. Amesiwo kpɔa gome le alakpasubɔsubɔ me egbea, kple Kristodukɔa me tɔwo kpakple amesiwo de megbe le Yehowa subɔsubɔ ŋu hã mate ŋu asi le enu o. Esi wosẽ nu be menye ‘ŋkeke mamlɛawo’ mee míele o ta la, wogblɔna le wofe dzi me be, “Yehowa mele nyui alo vɔ̃ wɔ ge o.” Gake woda fu ŋutɔ!—
16. Nukae wogblɔ be adzɔ ne Mawu fe ʋɔnudɔdrɔ̃ va Yuda dzi, eye dɔ kae wòle be esia nyanya nawɔ ɖe mía dzi?
16 Woxlɔ̃ nu Yuda xɔsegbelawo be Babilontɔwo ava ha wofe kesinɔnuwo, awɔ wofe afewo afedoe, eye woatsɔ wofe weingble me kutsetsewo adzoe. Viɖe aɖeke manɔ ŋutilãmenuwo ŋu ne Mawu le toheʋɔnu drɔ̃m Yuda o. Nenemae wòanɔ ne Yehowa fe ʋɔnudrɔ̃gbea ɖo na fifi nuɖoanyia. Eyata mina gbɔgbɔmenukpɔsusu nanɔ mía si eye ‘míadzra kesinɔnuwo ɖo ɖe dzifo’ atsɔ Yehowa subɔsubɔ aɖo nɔfe gbãtɔ le míafe agbe me!—Mateo 6:19-21, 33.
“Yehowa fe Ŋkeke Gã la Tu Afe”
17. Aleke Zefanya 1:14-16 gblɔ be Yehowa fe ʋɔnudrɔ̃ŋkeke la gogoe?
17 Aleke Yehowa fe ʋɔnudrɔ̃ŋkeke la gogoe? Mawu gblɔ kakaɖedzinya sia le Zefanya 1:14-16 be: “Yehowa fe ŋkeke gã la tu afe, etu afe, eye wòle du dzi ŋutɔ. Yehowa fe ŋkeke la ŋkɔ le ɖiɖim, eye kalẽtɔ [le] aʋaɣli dom sesĩe. Dɔmedzoedogbe, hiãgbe kple xaxagbee, afedoɖigbe kple nugblẽgbee, blukɔ kple vivitidogbee, alilikpo kple tsizidogbee; lãdzo kple kpẽkugbe wòanye ava du sesẽwo kple xɔta kɔkɔwo dzi.”
18. Nukata mele be míabu be Yehowa fe ʋɔnudrɔ̃ŋkekea le keke etsɔme ʋĩ ke o?
18 Wona Yuda nunɔlawo, fiahawo, kple dukɔa nya be “Yehowa fe ŋkeke gã la tu afe.” ‘Yehowa fe ŋkekea nɔ du dzi ŋutɔ’ na Yuda. Nenema ke le mía ŋɔli la, ame aɖeke negasusu be toheʋɔnu si Yehowa adrɔ̃ ame vɔ̃ɖiwo la le keke etsɔme ʋĩ ke o! Ke boŋ abe alesi Mawu tso kpla ɖe Yuda ŋui ene la, nenemae ‘wòanɔ du dzi’ le efe ʋɔnudrɔ̃ŋkekea dzi. (Nyaɖeɖefia 16:14, 16) Veveseɣi kae nye si wòanye na amesiwo katã gbea Yehowa fe nuxlɔ̃amenya siwo efe Ðasefowo gblɔna la sese hedo kpo gomekpɔkpɔ le tadedeagu vavãtɔ me!
19, 20. (a) Nusiwo dzɔ esi Mawu fe dɔmedzoe va Yuda kple Yerusalem dzi la dometɔ aɖewo ɖe? (b) Esi tsɔtsrɔ̃ si me woatia amewo me le dze ŋgɔ nuɖoanyi sia ta la, biabia kawoe fɔ ɖe te?
19 “Hiãgbe kple xaxagbee” wònye na Yuda kple Yerusalem esime Mawu ɖe efe dziku ɖe wo ŋu. Babilontɔ amedzidzelaawo na Yudatɔwo kpe fu geɖe, eye ku kple tsɔtsrɔ̃ si woadze ŋgɔe la na womevo le susu me kura o. ‘Blukɔ kple nugblẽgbe’ ma nye vivitidogbe, alilikpodogbe, kple tsizidogbe, eye ɖewohĩ manye le kpɔɖeŋunyagbɔgblɔ nu ko o ke anye nu ŋutɔŋutɔ hã, elabena dzudzɔ kple ʋukɔkɔɖi xɔ afisiafi. Enye “lãdzo kple kpẽkugbe,” gake toklã mawo katã nye dzodzro.
20 Wɔna aɖeke menɔ Yerusalem-dzɔlawo ŋu o esi Babilontɔwo tsɔ wofe gligbãnuwo mu “xɔta kɔkɔwo” fu anyi. Le mía ŋɔli la, xexe sia fe bebefewo azu yakanuwo ne aʋawɔnu siwo atso Mawu fe dzifoʋawɔnudzraɖofe, si le klalo woazã le ametsɔtsrɔ̃ si me woatia amewo me le la, va lɔ wo. Èle mɔ kpɔm be woakpɔ tawòa? Ðe nèɖoe kplikpaa be yeanɔ Yehowa, ‘amesi kpɔa amesiwo katã lɔ̃nɛ la ta, ke wòtsrɔ̃a ame vɔ̃ɖiwo katã’ la fe akpa dzia?—Psalmo 145:20.
21, 22. Aleke Zefanya 1:17, 18 ava eme le míafe ŋkekea mee?
21 Ʋɔnudrɔ̃gbe dziŋɔ ka gbegbee nye si wogblɔ ɖi le Zefanya 1:17, 18! Yehowa Mawu gblɔ be: “Mahe xaxa ava amegbetɔwo dzi, ne woanɔ yiyim abe ŋkunɔwo ene, elabena wowɔ nuvɔ̃ ɖe Yehowa ŋu; woakɔ wofe ʋu ɖe anyi abe ke ene, eye wofe dɔmenuwo adudu ɖe anyi abe mĩ ene. Wofe klosalo kple sika hã mate ŋu aɖe wo le Yehowa fe dɔmedzoedogbe o, eye efe ŋuʋaʋã fe dzo afiã anyigba blibo la; elabena ele anyigbadzitɔwo katã tsrɔ̃ ge zi ɖeka.”
22 Abe alesi Yehowa wɔ le Zefanya fe ŋkekeawo me ene la, etefe madidi o ana ‘anyigbadzitɔ siwo katã’ gbe be yewomawɔ ɖe nuxlɔ̃amea dzi o la naxaxa. Esi wowɔ nuvɔ̃ ɖe Mawu ŋu ta la, woanɔ yiyim sagasaga abe ŋkunɔwo ene, eye womakpɔ xɔname aɖeke o. “Woakɔ wofe ʋu ɖe anyi abe ke ene,” abenu maɖinu ene, le Yehowa fe ʋɔnudrɔ̃gbea. Wofe ku anye ŋukpe ale gbegbe, elabena Mawu akaka ame vɔ̃ɖi siawo fe kukuawo—wofe dɔmenuwo gɔ̃ hã—ɖe anyigba “abe mĩ ene.”
23. Togbɔ be nuvɔ̃wɔlawo mate ŋu asi le “Yehowa fe dɔmedzoedogbe” la nu o hã la, mɔkpɔkpɔ kae le Zefanya fe nyagblɔɖia me?
23 Ame aɖeke mate ŋu axɔ na amesiwo wɔa avu kple Mawu kpakple efe amewo o. Klosalo alo sika mete ŋu xɔ na nuvɔ̃wɔla siwo nɔ Yuda o, eye nenema ke kesinɔnu siwo woli kɔ ɖi kpakple zãnunana makpɔ amewo ta alo ana woakpɔ sisife ne “Yehowa fe dɔmedzoedogbe” ɖo na Kristodukɔa kple nuɖoanyi vɔ̃ɖi sia fe akpa susɔeawo o. Ne Mawu va le ame vɔ̃ɖiwo tsrɔ̃m ŋɔdzitɔe le nyametsogbe mamlɛ ma la, efe dzonɔameme fe dzo ‘afiã anyigba bliboa katã.’ Esi míenye amesiwo xɔ Mawu fe nyagblɔɖinya dzi se ta la, míeka ɖe edzi be míeɖo ‘nuwuɣia’ me ʋĩ. (Daniel 12:4) Yehowa fe ʋɔnudrɔ̃gbea gogo, eye abia hlɔ̃ efe futɔwo kpuie. Ke hã xɔxɔmɔkpɔkpɔ le Zefanya fe nyagblɔɖia me. Ekema nuka wɔwɔe hiã bene woatsɔ mí aɣla le Yehowa fe dzikudogbe?
Aleke Nàɖo Wo Ŋui?
• Aleke Zefanya fe nyagblɔɖia va eme ɖe Yuda kple Yerusalem dzii?
• Nukae le Kristodukɔa kple míafe ŋkekea me ame vɔ̃ɖiwo katã lalam?
• Nukata mele be míabu Yehowa fe ʋɔnudrɔ̃gbea be ele keke etsɔme ʋĩ ke o?
[Biabiawo]
[Nɔnɔmetata si le axa 13]
Zefanya ɖe gbefãe dzinɔamefotɔe be Yehowa fe ʋɔnudrɔ̃gbea gogo
[Afi Si Míexɔ Mɔɖeɖe Tso]
From the Self-Pronouncing Edition of the Holy Bible, containing the King James and the Revised versions
[Nɔnɔmetata si le axa 15]
Yehowa fe ŋkekea to Babilontɔwo fe asi dzi va Yuda kple Yerusalem dzi le fe 607 D.M.Ŋ. me
[Nɔnɔmetata si le axa 16]
Èle mɔ kpɔm be Yehowa akpɔ tawò ne ele ame vɔ̃ɖiwo tsrɔ̃ma?


text:
SƆHƐWO BIANA BE
Nu Ka Tae Xɔlɔ̃wo Mele Asinye O?
Èle kplɔ̃ɖofe aɖe si xɔ̃wòwo de nyitsɔ laa fe fotowo kpɔm le internet dzi. Xɔ̃wòwo katã dze le kplɔ̃ɖofea fe fotoawo me eye edze hã be wokpɔ dzidzɔ etefe mekɔ o. Gake mèkpɔ nu ɖeka aɖe le eme o. Míagblɔe kaŋ be ame aɖe mele eme o, eyae nye wò!
Ebia ɖokuiwò be: ‘Nu ka tae womekpem o?’
Wò modzakaɖeɖea zu dzigbagbã. Ewɔ na wò be wotrɔ ye to eme! Ðeko wòwɔ abe xɔlɔ̃wò mawo katã zu dze bu ɖe ama me ene. Akogotsitsi vu bla wò, eye nèbia ɖokuiwò be: ‘Nu ka tae xɔlɔ̃ aɖeke mele asinye o?’
Akogotsitsi fe dodokpɔ
Nyatefee Alo Aʋatsoe
Ne xɔlɔ̃ geɖewo le asiwò la, màtsi akogo gbeɖe o.
Ne xɔlɔ̃wo le asiwò le internet dzi hahokadofewo la, màtsi akogo gbeɖe o.
Ne èŋlɔa nu ɖona ɖe ame gbogbo aɖewo le asitelefon dzi la, màtsi akogo gbeɖe o.
Ne èkpena ɖe ame bubuwo ŋu la, màtsi akogo gbeɖe o.
Nyagbɔgblɔ ene siawo katã fe ŋuɖoɖoe nye aʋatsoe.
Nu ka tae?
Xɔlɔ̃dzedze kple akogotsitsi ŋuti nyatefe aɖewo
Xɔlɔ̃ geɖewo ate ŋu anɔ asiwò evɔ nàgatsi akogo kokoko.
“Metsɔa ɖe ele eme na xɔ̃nyewo, gake ɣeaɖeɣia ewɔna nam be woawo ya wometsɔ ɖeke le eme nam o. Ne xɔlɔ̃ gbogbowo le asiwò evɔ wòwɔ abe womelɔ̃ wò alo hiã wò o ene la, eya fe akogotsitsi ya gavɔ̃ɖi wu ɖe sia ɖe.”—Anne.
Xɔlɔ̃wo ate ŋu anɔ asiwò le internet dzi hahokadofewo evɔ nàgatsi akogo.
“Ame aɖewo fɔa xɔlɔ̃wo foa fu abe ale si wofɔa amevi wɔwɔewo foa fu ene. Gake ne amevi wɔwɔe siawo gaɖɔ xɔ na ame hã la, womate ŋu ana ame nase le eɖokui me gbeɖe be wolɔ̃ ye o. Ne mèdze agbagba dze xɔlɔ̃ amewo ŋkume-kple-ŋkume o la, internet dzi xɔlɔ̃ mawo maɖe vi aɖeke na wò o, ɖeko wole abe amevi wɔwɔe siwo me agbe mele o ene.”—Elaine.
Àte ŋu anɔ nu ŋlɔm na ame gbogbo aɖewo le asitelefon dzi evɔ nàgatsi akogo kokoko.
“Ɣeaɖewoɣi ne ètsi akogo la, ànɔ wò asitelefon dzi kpɔm edziedzi be ye xɔlɔ̃ aɖe ŋlɔ nu ɖo ɖe ye mahã. Eye ne wò ŋutɔ nètsi akogo xoxo hafi nègakpɔe be ame aɖeke meɖo ŋku ye dzi ŋlɔ nu na ye o la, akogotsitsia nu sẽna kura wu kpe!”—Serena.
Àte ŋu anɔ kpekpem ɖe ame bubuwo ŋu evɔ nàgatsi akogo kokoko.
“Medzea agbagba ɣesiaɣi kpena ɖe xɔ̃nyewo ŋu, gake mekpɔe be womedina be yewoakpe ɖe ŋunye o. Mevem be mewɔa nyui na wo o, gake ewɔa moya nam vie be womeɖoa nye nyuiwɔwɔ tefe nam gbeɖe o.”—Richard.
Nya vevitɔ: Le nyatefe me la, ale si míebua nuwo ŋu la koŋue nana míetsia akogo. Ðetugbui si ŋkɔe nye Jeanette gblɔ be: “Etsoa ememe, menye gota o.”
Nu kae nàte ŋu awɔ ne ewɔ abe xɔlɔ̃ aɖeke mele asiwò o alo nètsi akogo ene?
Ale si nàwɔ aɖu aʋaa dzi
Dze agbagba kakaɖedzi nasu asiwò.
“Ne mèkana ɖe ɖokuiwò dzi o la, ate ŋu ana nàse le ɖokuiwò me be yetsi akogo. Ne èsena le ɖokuiwò me be viɖe aɖeke mele ye ŋu o la, asesẽ ŋutɔ be nàdze agbagba ate ɖe amewo ŋu alo alɔ̃ faa be amewo nadze xɔlɔ̃ ye.”—Jeanette.
Biblia gblɔ be: “Lɔ̃ hawòvi abe wò ŋutɔ ɖokuiwò ene.” (Galatiatɔwo 5:14) Hafi nàte ŋu adze xɔlɔ̃ vavã la, ele be wò ŋutɔ nàkpɔe be asixɔxɔ le ye ŋu gbã, gake nàkpɔ nyuie be màgatrɔ zu ɖokuitɔdila o.—Galatiatɔwo 6:3, 4.
Wò nu meganɔ nublanui wɔm na ɖokuiwò o.
“Akogotsitsi le abe ba finyafinya ene. Zi ale si nèle ʋiʋlim be yeado le eme la, zi nenemae ànɔ to yimee. Ne èna wòxɔ wò susu katã la, kaka nànyaa, wò akogotsitsia kple wò nuwɔnawo awɔe be amewo magadi be yewoagogo wò o.”—Erin.
Biblia gblɔ be: “Lɔlɔ̃ . . . media eya ŋutɔ tɔ o.” (1 Korintotɔwo 13:4, 5) Nyatefeae nye be ne míebua mía ɖokuiwo ŋu akpa la, mímegasea veve ɖe amewo nu ale o eye esia tea ŋu nyaa amewo ɖa le mía ŋu. (2 Korintotɔwo 12:15) De dzesi nya vevi sia: Ne ale si ame bubuwo wɔa nu ɖe ŋuwò dzie wò dzidzɔkpɔkpɔ nɔa te ɖo la, ke àdo kpo nu godoo! Le nyatefe me la, nya aɖewo gbɔgblɔ abe “Ame aɖeke meyɔam o” kple “Ame aɖeke mekpeam o” awɔe be nàva gblẽ wò dzidzɔkpɔkpɔa ɖe ame bubuwo fe asi me. Ke ema mafia be èle ŋusẽ geɖe wu akpa nam wo oa?
Mègadze xɔlɔ̃ ame sia ame ko o.
“Ame siwo tsia akogo la dina be amewo natsɔ ɖe le eme na yewo, eye esia tea ŋu wɔnɛ be wotea ŋu dina be yewoadze xɔlɔ̃ ame sia ame si ko yewokpɔ. Ðeko wodina be ame aɖe natsɔ ɖe le eme na yewo. Gake ame aɖewo ana nasẽ le ɖokuiwò me be yele vevie gake mlɔeba la, ɖeko woazã wò nyuie aɖe asi le ŋuwò. Ekema àgatsi akogo wu tsã.”—Brianne.
Biblia gblɔ be: “Ame si zɔna kple nunyalawo la, adze nunya, ke ame si dea ha kple bometsilawo la, eme manyo nɛ o.” (Lododowo 13:20) Dɔwuitɔ tea ŋu ɖua nu sia nu si wòkpɔ. Nenema ke ame siwo le xɔlɔ̃ dim vevie la, ate ŋu adi xɔlɔ̃wo le tefe ɖe sia ɖe ko. Woate ŋu azu nuléle na ameblelawo bɔbɔe ahasusui be naneke megblẽ le wofe nuwɔnawo ŋu o, eye woade dzi fo na wo ɖokuiwo be afi aɖe kpɔkpɔ nyo wu yamekpɔkpɔ.
Nyatafofo: Ame sia ame tsia akogo ɣeaɖewoɣi; ɖeko ame aɖewo tɔ nu sẽna wu ame bubuwo tɔ. Togbɔ be akogotsitsi ate ŋu ana ame nase le eɖokui me be nu te ɖe ye dzi vevie hã la, seselelãme ko wònye. Míafe tamesusuwo kpɔa ŋusẽ ɖe míafe seselelãmewo dzi zi geɖe, gake míate ŋu akpɔ ŋusẽ ɖe míafe tamesusuwo ya dzi.
Da sɔ hã le nu siwo nèkpɔa mɔ be amewo nawɔ na ye gome. Jeanette si fe nya míegblɔ va yi gblɔ be: “Menye ame sia amee anye xɔ̃wò vavã tegbee o, gake àkpɔ ame siwo tsɔ ɖe le eme na wò. Ðetsɔleme ɖeɖe dzaa sɔ gbɔ. Eɖea akogotsitsi dzi kpɔtɔ.”
Èhiã kpekpeɖeŋu geɖe wua? Xlẽ nyati si nye ““ Ale Si Nàɖu Vɔvɔ̃ Be Yemakpɔ Xɔlɔ̃ Vavã Adze O Dzi.” Wɔ PDF si nye “Tenɔnɔ Ðe Akogotsitsi Nu” hã fe kɔpi.


text:
Afadzato
Afadzato enye to kɔkɔtɔ wu le Ghana dukɔa katã me, togbɔ be efe kɔkɔme nye 880m (alo 2900 ft) ko. To sia le Agumatsa toawo, siwo te ɖe Liati Wote kple Gbledi woŋuti la dome le Ghana fe Vɔlta nutome. To siawo woyi vaseɖe Ghana kple Togo dukɔa fe axadofe. Aduadu , si nye toa wodometɔ ɖeka la fe tame kɔ wu Afadzato, gake womebunae abe to kɔkɔtɔwo o elabena enye to kpui le to kɔkɔ bubuwo ta me.
Wogblɔe be Afadzato fe ŋkɔ tso Avadzeto me. Gbe alo nutsetsewo siwo le toa dzi fiena ŋui na amewo ŋutɔ, eyata agbledelawo kpakple adela siwo dena toa dzi la yɔnae be "aʋa dze to".
Tagbo tsidzadza si medidi tso Afadzato gbɔ o la, enye nukpɔkpɔ tɔxe, si amedzrowo zɔa mɔ yina kpɔna.


text: 21 Le nu siawo megbe la, nya aɖe dzɔ ku ɖe waingble aɖe si nye Yezreeltɔ Nabot tɔ la ŋu; waingble la le Yezreel,+ le Samaria-fia Ahab fe fiasã la xa.2 Eye Ahab gblɔ na Nabot be: “Tsɔ wò waingble la nam ne matsɔ awɔ amabɔe, elabena ete ɖe nye afe ŋu. Eye na matsɔ waingble bubu si nyo wui la aɖo etefe na wò. Alo ne edze ŋuwò la, maxe ga home si wòaxɔ la na wò.”3 Ke Nabot ɖo eŋu na Ahab be: “Mesɔ le Yehowa ŋkume be matsɔ tɔgbuinyewo fe domenyinu la ana wò o.”+4 Eya ta Ahab yi afe me, nya la te ɖe edzi eye wòlé blanui, le ale si Yezreeltɔ Nabot ɖo nya ŋu nɛ be, “Nyematsɔ tɔgbuinyewo fe domenyinu la ana wò o” la ta. Eyi ɖamlɔ anyi ɖe efe aba dzi hetrɔ mo ɖe aga, eye wògbe nuɖuɖu.5 Srɔ̃a Izebel+ va egbɔ hebiae be: “Nu ka tae nèlé blanui* hegbe nuɖuɖu?”6 Eɖo eŋu nɛ be: “Elabena megblɔ na Yezreeltɔ Nabot be, ‘Tsɔ wò waingble la nam mafle. Alo ne èlɔ̃ la, na matsɔ waingble bubu ana wò ɖe etefe.’ Ke egblɔ be: ‘Nyematsɔ nye waingble la ana wò o.’”7 Srɔ̃a Izebel gblɔ nɛ be: “Menye wòe nye fia le Israel dzi ɖum oa? Fɔ nàɖu nu, eye dzi nadzɔ wò. Matsɔ Yezreeltɔ Nabot fe waingble la ana wò.”+8 Eya ta eŋlɔ agbalẽwo le Ahab fe ŋkɔ me hetsɔ fia la fe ŋkɔsigɛ tre wo nu,+ eye wòɖo agbalẽawo ɖe ametsitsiawo+ kple bubume siwo le Nabot fe du la me.9 Ke eŋlɔ ɖe agbalẽawo me be: “Miɖe gbefã nutsitsidɔ, eye mina Nabot nanɔ dukɔ la ŋgɔ.10 Eye mina ŋutsu yakame eve nabɔbɔ nɔ eŋgɔ, eye woatso enu+ be: ‘ȃo fi de Mawu kple fia la!’+ Eye miakplɔe ado goe ne miafu kpee wòaku.”+11 Ale dua me ŋutsuwo, ametsitsiawo kple bubume siwo nɔ dua me la, wɔ abe ale si tututu woŋlɔe ɖe agbalẽ siwo Izebel ɖo ɖe wo me ene.12 Woɖe gbefã nutsitsidɔ, eye wona Nabot nɔ dukɔ la ŋgɔ.13 Eye ŋutsu eve siwo nye yakamewo va nɔ anyi ɖe eŋgɔ eye wotso Nabot nu le dukɔ la ŋkume be: “Nabot fo fi de Mawu kple fia la!”+ Emegbe wokplɔe yi dua godo ɖafu kpee wòku.+14 Eye wodɔ ame ɖo ɖe Izebel be: “Wofu kpe Nabot wòku.”+15 Esi Izebel nya se be wofu kpe Nabot wòku ko la, egblɔ na Ahab be: “Tso nàxɔ Yezreeltɔ Nabot fe waingble+ si wògbe be yematsɔ ana wò nàfle o la, elabe Nabot megale agbe o, eku.”16 Esi Ahab nya se be Nabot ku ko la, Ahab tso enumake yi Yezreeltɔ Nabot fe waingble la me be yeaxɔe wòazu ye tɔ.17 Ke Yehowa fe gbe va na Eliya+ Tisbitɔ la be:18 “Tso nàyi aɖado go Israel-fia Ahab, si le Samaria.+ Ele Nabot fe waingble si me wòyi be yeaxɔ la me.19 Gblɔ nɛ be, ‘Ale Yehowa gblɔe nye esi: “Èwu ame tso,+ eye nègaxɔ efe nu* hã wòzu tɔwòa?”’+ Eye nàgblɔ nɛ be, ‘Ale Yehowa gblɔe nye esi: “Afi si avuwo ɖuɖɔ Nabot fe ʋu le la, afi mae avuwo aɖuɖɔ wò hã wò ʋu le.”’”+20 Eye Ahab gblɔ na Eliya be: “Oo nye futɔ, èke ɖe ŋunyea?”+ Eɖo eŋu be: “Meke ɖe ŋuwò. ‘Esi nètsɔ vɔ̃wɔwɔ ɖo dɔe* le Yehowa ŋkume ta la,+21 kpɔ ɖa, mehe vɔ̃ gbɔna dziwò, eye makplɔ yowòme fiafiafia, eye matsrɔ̃ Ahab fe ŋutsuwo* katã,+ ame siwo nye wɔnamanɔŋutɔwo kple ame beliwo gɔ̃ hã ɖa le Israel.+22 Eye mawɔ wò afe abe Yeroboam,+ Nebat vi, fe afe kple Baasa,+ Ahiya vi, fe afe ene, le dziku si nèdo nam hena Israel wɔ nu vɔ̃ la ta.’23 Eye ale Yehowa gblɔ le Izebel hã ŋue nye esi: ‘Avuwo aɖu Izebel keŋkeŋ le Yezreel-nyigba dzi.+24 Ahab fe ame si aku ɖe du me la, avuwo aɖui; eye efe ame si aku ɖe gbe me la, dzifoxewo aɖui.+25 Nyatefee, ame aɖeke meganɔ anyi kpɔ abe Ahab+ ene, ame si tsɔ nu si nye vɔ̃ le Yehowa ŋkume la wɔwɔ ɖo dɔe, le esi srɔ̃a Izebel foe ɖe enu ta o.+26 Ewɔ ŋunyɔnu wu, le esi wòdze legba nyɔŋuwo* yome, abe ale si Amoritɔ siwo Yehowa nya le Israel-viwo ŋgɔ+ la katã wɔ la ene.’”27 Esi Ahab nya se nya siawo ko la, edze efe awuwo, ta akpanya, eye wòtsi nu dɔ, etsi akpanya me dɔ, eye wònɔ yiyim kpookpookpoo.28 Eye Yehowa fe gbe va na Eliya Tisbitɔ la be:29 “Èkpɔ ale si Ahab bɔbɔ eɖokui le ŋkunyemea?+ Esi wòbɔbɔ eɖokui le ŋkunyeme ta la, nyemahe vɔ̃ la vɛ le eŋɔli o. Mahe vɔ̃ la ava efe afe la dzi le via ŋɔli.”+


text:
Amesi Tututu Yesu Nye
Amesi Tututu Yesu Nye
ESI Yesu se nusi amewo susuna tso eyama ŋu le efe apostolowo nu vɔ la, ebia wo be: “Ke miawo la, amekae miegblɔna bena, menye mahã?” Apostolo Petro fe ŋuɖoɖoa le Mateo fe Nyanyuia me be: “Wòe nye Kristo, Mawu gbagbe la fe vi!” (Mateo 16:15, 16) Nukpɔsusu ma ke nɔ ame bubuwo si. Natanael, amesi va zu apostoloawo dometɔ ɖeka emegbe la, gblɔ na Yesu be: “Rabi, wòe nye Mawu fe Vi, wòe nye Israel fe fia.” (Yohanes 1:49) Yesu ŋutɔ fo nu tso akpa si wowɔna ŋu be: “Nyee nye mɔ la kple nyatefe la kpakple agbe la, ame aɖeke mevaa Fofo la gbɔ o, negbe to dzinye ko.” (Yohanes 14:6) Eyɔ eɖokui be “Mawuvi” le ɣeyiɣi vovovowo me. (Yohanes 5:24, 25; 11:4) Eye wòwɔ nukudɔwo, hefɔ ame kukuwo ɖe tsitre gɔ̃ hã tsɔ ɖo kpe esia dzii.
Ðikeke Siwo Ŋu Kpeɖodzi Lee Wonyea?
Ðe míate ŋu aka ɖe nya siwo Nyanyuiawo gblɔ le Yesu ŋu la dzia? Ðe wòɖe amesi tututu Yesu nye la fiaa? Frederick F. Bruce, si megali o, amesi nye Biblia ŋuti ɖeklemiɖeɖe kple emeɖeɖe fe nufialagã le Manchester fe Yunivɛsiti, England, gblɔ be: “Zi geɖe la, menɔa bɔbɔe be woazã blema nudzɔdzɔwo atsɔ aɖo kpe blema nuŋlɔɖiwo, woɖa le Biblia me loo womeɖa le eme o, fe nyatefenyenye tsitotsitowo dzi o. Kaka ɖe nuŋlɔla aɖe fe nyatefetɔnyenye dzi vaseɖe afi aɖe sɔ; ne wote ŋu kpɔ esia la, mɔkpɔkpɔ aɖe nɔa anyi gbã be efe nyawo anye nyatefe. . . . Womate ŋu aɖe kakaɖedzi si le Nubabla Yeyea fe blemaŋutinyawo dzi akpɔtɔ o elabena Kristotɔwo xɔe be enye agbalẽ ‘kɔkɔe.’”
Esi James R. Edwards, amesi nye mawusubɔsubɔ ŋuti nufialagã le Jamestown College, North Dakota, U.S.A., lé ŋku ɖe ɖikeke si le alesi Nyanyuiawo ɖɔ Yesue ŋui me vɔ la, eŋlɔ bena: “Míalɔ̃ ɖe edzi kakaɖedzitɔe be Nyanyuiawo kpɔ Yesu ŋuti nyatefea ŋutɔŋutɔ vovovo siwo ɖe dzesi gbogbo aɖewo ta. . . . Ŋuɖoɖo si me susu le wu woakpɔ na biabia si ku ɖe nusitae Nyanyuiawo fo nu tso Yesu ŋu nenema ɖo enye be ame ma tututue Yesu nye. Nyanyuiawo kpɔ nusiwo wògblẽ ɖi na eyomedzelawo be woaɖo ŋkui la ta nutefetɔe, be Mawue dɔe nyatefe hena ŋusẽe be wòanye Mawu fe Vi kple Esubɔla.” *
Wole Yesu Dim
Ke Yesu Kristo ŋuti nya siwo metso Biblia me o ya ɖe? Aleke wobua woe? Tacitus, Suetonius, Josephus, Pliny Suetɔ, kple blema nuŋlɔla ʋɛ bubu aɖewo fe agbalẽwo fo nu geɖe tso Yesu ŋu. The New Encyclopædia Britannica (1995) gblɔ le agbalẽ siawo ŋu be: “Nuŋlɔɖi nɔ ɖokuisi siawo ɖo kpe edzi be le blema ɣeyiɣiwo me la, amesiwo tsi tre ɖe Kristotɔnyenye ŋu gɔ̃ hã meke ɖi Yesu fe anyinɔnɔ le blema ɣeyiɣiwo me o, nusi ŋu woʋli nya le zi gbãtɔ le susu siwo ŋu kpeɖodziwo mele o ta, le fe alafa 18 lia fe nuwuwu, le fe alafa 19 lia me, kple le fe alafa 20 lia fe gɔmedzedze me o.”
Nublanuitɔe la, le agbalẽnyala siwo li egbea fe amesi “tututu” alo “ŋutinyameme” si Yesu nye la didi vevie me la, edze abe woɣla efe amenyenye ŋutɔŋutɔ la ɖe nususugblɔ siwo ŋu kpeɖodzi aɖeke mele o, ɖikeke siwo ŋu gɔmesese aɖeke mele o, kple dzixɔse siwo ŋu kpeɖodzi gobii aɖeke mele o la megbe ene. Le susu aɖe nu la, woɖi nyakpakpa siwo me wobua fɔ Nyanyuia ŋlɔlawo alakpatɔe le la fe fɔ. Wo dometɔ aɖewo tsi dzi vevie ɖe woa ŋutɔwo fe ŋkɔxɔxɔ kple wofe ŋkɔ yɔyɔ ɖe dzixɔse yeye dovoɖiname ŋuti ŋu ale gbegbe be womete ŋu lé ŋku ɖe Yesu ŋuti ɖaseɖiɖia ŋu anukwareɖiɖitɔe o. Esia wɔe be woto “Yesu” aɖe si agbalẽnyalawo koe ate ŋu anya la vɛ.
Le amesiwo di be yewoake ɖe eŋu gome la, woate ŋu akpɔ Yesu ŋutɔŋutɔ la le Biblia me. Luke Johnson, si nye Nubabla Yeyea kple Kristotɔnyenye dzɔtsofe ŋuti nufialagã le Candler Mawuŋununyafiafea le Emory Yunivɛsiti, ʋli nya be numekuku akpa gãtɔ si wowɔna ku ɖe ŋutinya me Yesu ŋu mewɔa ɖeka kple Biblia fe taɖodzinu o. Egblɔ be anye nu dodzidzɔname be míadzro Yesu fe agbenɔnɔ kple eŋɔli me hadomegbenɔnɔ, dunyahehe, amegbetɔŋutinya, kple dekɔnuwo me. Ke hã, egblɔ kpee be keke ɖe nusi agbalẽnyalawo yɔna be ŋutinya me Yesu la ŋu “mate ŋu anye nusi ŋu Ŋɔŋlɔa fo nu tsoe,” si “ku ɖe Yesu fe nuwɔnawo ɖɔɖɔ koŋ ŋu,” efe gbedasia, kple akpa si wòanye Ðela awɔ ŋu o. Eyata nɔnɔme kple gbedasi kawo tututue nɔ Yesu si?
Yesu Ŋutɔŋutɔ La
Nyanyuiawo—Biblia me nuŋlɔɖi ene siwo ku ɖe Yesu fe agbenɔnɔ ŋu—fo nu tso ŋutsu aɖe si sea veve ɖe ame nu ŋutɔ la ŋu. Nublanuikpɔkpɔ kple amenuveve ʋã Yesu wòkpe ɖe dɔnɔwo, ŋkunɔwo, kple bubuawo ŋu. (Mateo 9:36; 14:14; 20:34) Yesu xɔlɔ̃ Lazaro fe ku kple nuxaxa si esia nye na Lazaro nɔvinyɔnuwo wɔ dɔ ɖe eyama dzi be ‘wòxa nu hefa avi.’ (Yohanes 11:32-36) Le nyatefe me la, Nyanyuiawo ɖe Yesu fe seselelãme gbogbo aɖewo fia—woawoe nye nublanuikpɔkpɔ na anyidɔléla aɖe, dzidzɔkpɔkpɔ ɖe efe nusrɔ̃lawo fe dzidzedzekpɔkpɔ ŋu, dziku dodo ɖe senyahela vevemaseɖeamenulawo ŋu, kple nuxaxa le Yerusalem fe Mesia la gbegbe ta.
Ne Yesu wɔ nukunu aɖe la, ehea susu yia amesi wòwɔe na la dzi enuenu be: “Wò xɔse la ɖe wò.” (Mateo 9:22) Ekafu Natanael be enye ‘Israeltɔ vavã,’ hegblɔ be ‘alakpa mele eme o.’ (Yohanes 1:47) Esime ame aɖewo bui be nyɔnu aɖe fe nunana si wòtsɔ ɖe efe ŋudzedzekpɔkpɔ fiae gbɔ eme akpa la, Yesu ʋli eta hegblɔ be womaŋlɔ efe dɔmenyowɔwɔa be gbeɖe o. (Mateo 26:6-13) Eɖee fia be yenye xɔlɔ̃ vavã kple zɔhɛ lɔ̃ame na eyomedzelawo eye ‘wòlɔ̃ wo vaseɖe nuwuwu.’—Yohanes 13:1; 15:11-15.
Nyanyuiawo gafia be Yesu te ŋu kpɔ amesiwo wòdo goe la fe nuhiahiãwo dze sii enumake. Eɖale nu fom na nyɔnu aɖe le vudo aɖe to, na mawunyafiala aɖe le abɔ aɖe me, alo na lãɖela aɖe le ta aɖe to o, eɖo wofe dzi gbɔ tẽ. Le Yesu fe ŋgɔdonyawo gbɔgblɔ megbe la, amesiawo dometɔ geɖe ɖea amesiwo wonye le ememe la gblɔna nɛ. Enyɔ wofe ɖetsɔleme. Togbɔ be eŋɔlimetɔwo madi be yewoate ɖe ŋusẽtɔwo ŋu o hã la, le Yesu gome la, wofo fu ɖe eŋu. Amewo dina be yewoanɔ Yesu ŋu; wofe dzi dzea eme ne wole eŋu. Ðeviwo te ŋu ɖea dzi ɖi le egbɔ, eye esime wòtsɔ ɖevi aɖe nɔ kpɔɖeŋu wɔmee la, menye ɖeko wòtsɔ ɖevia tsitre ɖe efe nusrɔ̃lawo ŋkume ko o ke boŋ ‘elée ɖe efe akɔnu.’ (Marko 9:36; 10:13-16) Le nyatefe me la, Nyanyuiawo ɖe Yesu fia be enye ame aɖe si amewo lɔ̃ ale gbegbe be wotsi anyi ŋkeke etɔ̃ sɔŋ be yewoase efe akɔfanamenyawo.—Mateo 15:32.
Yesu fe blibodede mewɔe be wòdi vodada le amewo ŋu fũ akpa alo do eɖokui ɖe dzi hekpɔ ŋusẽ ɖe nuvɔ̃me madeblibo siwo dome wònɔ heɖe gbefã le la dzi o. (Mateo 9:10-13; 21:31, 32; Luka 7:36-48; 15:1-32; 18:9-14) Yesu mebia nu geɖe wu alesi hiã tso wo si gbeɖe o. Mena amewo fe agbawo gakpe ɖe edzi o. Ke boŋ egblɔ be: “Mite va gbɔnye, mi amesiwo katã le agbagba dzem, . . . eye nye la, mana dzudzɔ mi.” Efe nusrɔ̃lawo kpɔe be enye amesi fe ‘dɔme fa, eye wòbɔbɔ eɖokui ɖe anyi le dzi me’; efe kɔkuti la le bɔbɔe, eye efe agba la le hodzoe.—Mateo 11:28-30.
Woɖe Yesu fe nɔnɔme fia le Nyanyuiawo me wòdze nyuie. Manɔ bɔbɔe be ame vovovo ene nakpa ame tɔxɛ aɖe ŋu nya ahaŋlɔe ɖe ɖoɖo ɖeka aɖe nu le ŋutinya ene siwo to vovo kura me wòasɔ pɛpɛpɛ o. Asesẽ ŋutɔ be nuŋlɔla vovovo ene naɖɔ ame ɖeka ahafo nu tso eŋu wòato mɔ ɖeka, ne menye ɖee ame ma nɔ anyi kpɔ ŋutɔŋutɔ o.
Ŋutinyaŋlɔla Michael Grant bia nya aɖe si na wobua tame be: “Aleke wòdzɔe be ɖekakpui dzeameŋu aɖe si de ha kple nyɔnu fomeviwo katã, siwo dometɔ aɖewo nye esiwo ŋu mele be woade bubui kura o, amesiwo mekpɔa ŋusẽ ɖe wofe seselelãmewo dzi o, nusi mele dzɔdzɔmenu o wɔlawo, alo gbolowo, eye wòkpɔtɔ nye ame maɖifɔ aɖe ko le nuwo katã me la fe nya wɔ va le Nyanyuiawo katã me alea gbegbe ɖo?” Ŋuɖoɖo si me susu le enye be amesia nɔ anyi ŋutɔŋutɔ hewɔ nu abe alesi Biblia gblɔe ene.
Yesu Ŋutɔŋutɔ la Kple Wò Etsɔme
Tsɔ kpe ɖe alesi tututu Yesu nɔ agbee esime wònɔ anyigba dzi gbɔgblɔ ŋu la, Biblia fia be enye Mawu fe Tenuvi, “nuwɔwɔwo katã fe ŋgɔgbevi” si nɔ agbe do ŋgɔ na efe amegbetɔzuzu. (Kolosetɔwo 1:15) Ƒe alafa 20 enye sia va yi la, Mawu tsɔ Via si le dzifo fe agbe de Yuda-ɖetugbui nɔafe aɖe fe vidzidɔ me be wòadzi wòanye ame. (Mateo 1:18) Le Yesu fe anyigba dzi subɔsubɔdɔa wɔwɔ me la, eɖe gbefã Mawu fe Fiaɖufea be eya koe nye amegbetɔ siwo dzi nu te ɖo la fe mɔkpɔkpɔ ɖeka kolia, eye wòhe efe nusrɔ̃lawo be woayi gbefãɖeɖedɔ sia dzi.—Mateo 4:17; 10:5-7; 28:19, 20.
Le Nisan 14 (anye April 1), 33 M.Ŋ. dzi la, wolé Yesu, drɔ̃ ʋɔnui, tso afia nɛ, hewui le alakpanya si wotsɔ ɖe eŋu be enye aglãdzela ta. (Mateo 26:18-20, 48–27:50) Yesu fe kua va nye tafe, si ɖe amefome xɔsetɔwo tso wofe nuvɔ̃menyenye me heʋu agbe mavɔ fe mɔ na amesiwo katã xɔ eyama dzi se. (Romatɔwo 3:23, 24; Yohanes I, 2:2) Le Nisan 16 dzi la, wofɔ Yesu ɖe tsitre, eye wòtrɔ yi dzifo le esia megbe kpuie. (Marko 16:1-8; Luka 24:50-53; Dɔwɔwɔwo 1:6-9) Esi Yesu si wofɔ ɖe tsitre lae nye Fia si Yehowa tia ta la, ŋusẽ blibo le esi be wòana Mawu fe gɔmedzetameɖoɖo na amegbetɔ nava eme. (Yesaya 9:5, 6; Luka 1:32, 33) Ẽ, Biblia fo nu tso Yesu ŋu be eyae nye ame vevitɔ si dzi Mawu fe tameɖoɖowo ato ava eme.
Le fe alafa gbãtɔ me la, ame gbogbowo xɔ Yesu le amesi wònye ta—be enye Mesia, alo Kristo, si ŋugbe wodo la, amesi wodɔ ɖo ɖe anyigba dzi be wòaʋli Yehowa fe dziɖulanyenye ta ahaku wòanye tafe ɖe amefomea ta. (Mateo 20:28; Luka 2:25-32; Yohanes 17:25, 26; 18:37) Le yometiti sesẽwo me la, asesẽ na amewo be woazu Yesu fe nusrɔ̃lawo ne ɖe womeka ɖe amesi wònye la dzi o. Wotsɔ dzinɔamefo kple dzonɔameme wɔ ɖe dɔ si wòde wosi be ‘woawɔ dukɔwo katã me nɔlawo woanye nusrɔ̃lawo’ la dzi.—Mateo 28:19.
Egbea, Kristotɔ dzianukwaretɔ miliɔn geɖe siwo nya nu nyae be Yesu menye glimeme dzro aɖe ko o. Wobua eyama be enye Mawu fe Fiaɖufe si woɖo le dzifo fe Fia si woɖo zi dzi, amesi ava kpɔ anyigba kple eŋu kuxiwo gbɔ kpuie. Mawu fe dziɖuɖu sia nye dzidzɔnya elabena gbɔdzɔekpɔkpɔ tso xexeame fe kuxiwo mee wòahe vɛ. Kristotɔ vavãwo ɖea wofe lɔlɔ̃ na Fia si Yehowa tia la fiana to gbefãɖeɖe “fiaɖufeŋutinya nyui sia” na ame bubuwo me.—Mateo 24:14.
Amesiwo nɔa megbe na Fiaɖufeɖoɖo si wowɔ to Kristo, Mawu gbagbe la fe Vi, dzi la anɔ agbe axɔ yayra mavɔwo. Yayra siawo ate ŋu asu wò hã asiwò! Adzɔ dzi na magazine sia talawo be yewoakpe ɖe ŋuwò nànya amesi tututu Yesu nye.
[Etenuŋɔŋlɔ]
^ mm. 5 Kpɔ agbalẽ si nye The Bible—God’s Word or Man’s?, si Yehowa Ðasefowo ta la fe ta 5 vaseɖe 7 hena Nyanyuiawo fe nuŋlɔɖiwo ŋuti numeɖeɖe deto.
[Aɖaka/Nɔnɔmetata si le axa 6]
Nusi Amewo Gblɔ
“Mebu Yesu Nazarettɔ la be enye nufiala bibi siwo nɔ xexeame kpɔ la dometɔ ɖeka. . . . Magblɔ na Hindutɔwo be ne míetsɔ ɖokuibɔbɔ srɔ̃ Yesu fe nufiafiawo o la, míafe agbe made keŋkeŋ o.” Mohandas K. Gandhi, The Message of Jesus Christ.
“Ame aɖe si tɔgbe meli o, si de keŋkeŋ, si sɔ le nuwo katã me, si de blibo, si tsɔa ɖe le eme na ame, evɔ wòde ŋgɔ wu amegbetɔwo katã la ŋutinya mate ŋu anye amebeble alo nyakpakpa o. . . . Abia amesi de ŋgɔ wu Yesu be wòato Yesu aɖe vɛ.” Philip Schaff, History of the Christian Church.
“Be amegbetɔ tsɛ aɖewo ko natso akpa ame aɖe si fe amenyenye wɔa dɔ ɖe ame dzi henyoa ame ŋu nenema gbegbe, amesi fe agbenyuinɔnɔ fe dzidzenuwo kɔkɔ ŋutɔ kple amesi me amegbetɔ fe nɔviwɔwɔ si wɔa dɔ ɖe ame dzi nenema gbegbe le fe ŋutinya anye nukunu si dzixɔxɔse asesẽ sã wu esiwo woŋlɔ ɖe Nyanyuiawo me.” Will Durant, Caesar and Christ.
“Ebubu be ame gbogbo aɖewo siwo ŋu ɖikeke mele o la nɔ anyi ŋutɔŋutɔ eye wodo dzixɔsewo kpɔ hedo kpo nu ana wòasesẽ be woase egɔme be ame aɖe si fe nya wokpa, abe blema boblodonu ene, nanye amesi to subɔsubɔ aɖe si le ta kekem le anyigba bliboa dzi vɛ.” Gregg Easterbrook, Beside Still Waters.
‘Abe ŋutinyaŋlɔla si nya agbalẽ ene la, meka ɖe edzi bliboe be nuka ke Nyanyuiawo ɖanye o, menye xotutuwoe wonye o. Womenye nyakpakpa siwo ta wòanye xotutuwo ɖo o. Míenya Yesu fe agbenɔnɔ fe akpa gãtɔ o, eye xotula aɖeke maɖe mɔ be wòanɔ alea o.’ C. S. Lewis, God in the Dock.
[Nɔnɔmetata siwo le axa 7]
Nyanyuiawo ɖe Yesu fe seselelãme vovovoawo fia